MM-rallikausi 2022 | F1-Forum\nTässä ketjussa voi spekuloida kaikkea liittyen MM-rallikauteen 2022. Ketkä ajaa missäkin? Mitä kisoja ajetaan? Millä autoilla ajetaan?\nTällä hetkellä varmistuneet sopimukset:\nOliver Solberg (WRC2?)\nKalle Rovanperä (optio)\nTakamoto Katsuta (tehdastallin ulkopuolella edelleen?)\nTällä hetkellä varmistuneet kisat:\n- Ruotsi (uudessa lokaatiossa)\n- Ogier on lopettamassa, mutta saattaa ajaa yksittäisiä kisoja. Haaveilee Le Mansista, joten Toyotalla pysyminen olisi hyvin looginen vaihtoehto.\n- M-Sport haluaisi taas aloittaa väkevästi uusien autojen kanssa, ja saada mestarikandidaatin isolla rahalla. Valitettavasti ylläolevista tiedoista käy ilmi, ettei montaa vaihtoehtoa ole jäljellä. Evansin sopimus Toyotalla on katkolla, mutta on kyllä vaikea paikka vaihtaa tallia, kun autoa pitäisi olla nyt jo kehittämässä.\n- Jatkaako Katsuta vielä tehdastallin ulkopuolella vai onko kolmosautossa esim Ogierin parina?\n- Jatkaako Sordo vielä uraansa?\n- Nouseeko Lappi, Mikkelsen tai Östberg pääluokkaan?\n-M-Sportin kakkos- ja mahdollinen kolmosauto: Greensmith jatkanee kakkosautossa. Jos selkeä ykköskuski saadaan, onko kolmannessa Formaux/Suninen/joku muu?\nJossain Portugalin rallin ennakossa Latvala sanoi, että Toyotalla on ensi kaudella tarkoitus ajaa kaikissa kisoissa neljällä autolla ja tuota neljättä autoa ajaisi nimenomaan Katsuta.\nRallin seitsenkertainen maailmanmestari Sebastien Ogier saatetaan nähdä vielä ensi kaudellakin Toyotan WRC-auton ratissa. Ogierin alkuperäisenä suunnitelmana oli lopettaa MM-ralliuransa jo viime kauden jälkeen. Korona perui suuren osan viime vuoden ralleista, joten ranskalaismestari päätti...\nTässä uutinen Latvalasta, että haluaisivat jatkaa samoilla kuskeilla ensi kaudella.\nJari-Matti Latvala lupailee kuljettajauutisia – nostaa esiin kaksi mielenkiintoista suomalaisnimeä – Rallit.fi\nToyotan WRC-talli ei ole vielä lukinnut kuljettajiaan rallin MM-sarjaan kaudelle 2022. Toyotan pahin kilpailijatiimi Hyundai vahvisti hiljattain, että tähtikuljettajat Thierry Neuville ja Ott Tänak jatkavat tallissa myös tämän kauden jälkeen monivuotisilla sopimuksilla. Hyundai-kuskien...\nLatvala vihjailee, että Lappi ja Suninen kiinnostaa, ja kohta tulee uutisia\nOis kyllä aivan timanttinen nelikko, vaikka Evans ja Ogierkin on esittäneet ihan hyviä otteita Yariksen ratissa.\nAn M-Sport move has been ruled out as it looks like Sébastien Ogier could increase his Toyota role if he becomes 2021 WRC champion\nJatkaako Ogier kuitenkin?\nWanha wiisaus nousee jälleen esiin: kuulijan tulisi välittömästi laittaa korvatulpat, kun urheilija alkaa puhua lopettamisesta.\nSébastien Ogier's program is key, but both Hyundai's Dani Sordo and former Toyota driver Esapekka Lappi are being considered for 2022 TGR seats\nLapin lisäksi Sordo huhuissa Ogierin aisapariksi (olettaen että Ogier jatkaa vain puoli kautta). Minusta Lappi olisi järkevämpi, koska Sordoa tuskin huvittaa ajaa Virossa, Ruotsiss/Rovaniemellä ja Jyskälässä, eikä ne varmaan ole Ogierillekaan niitä kaikkien mieluisimpia nautiskelukisoja.\nOmaan korvaan kuulostaa vahvasti siltä että Lappia sinne ollaan viemässä,Toki mulla voi Olla Lappi lasit päässä.\nItsekseni mietin että voiko olla mahdollista että Rovanperä loikkaisi M-Sportille ykköskuskiksi sen sijaan että jatkaisi naapurin pajan kolmoskuskina? Toki tilanne on hankala kun uutta autoa pitäisi päästä testaamaan ja kehittämään nyt heti eikä vasta joulukuussa.\nRed Bull-Ford-kuvioonhan Kalle sopisi Mattia lainaten kuin nappi päähän. Rovanperä-Mikkelsen-Fourmaux?\nSamaa ajatusta joku aika takaperin myös pyörittelin, mutta päädyin kuitenkin siihen ajatukseen että Kallekin tiedostaa että riski tehdä "Lapit" on liian suuri, ja Toyota on pitkällä aikavälillä ehkä se varmempi optio. Tähän päälle vielä kaikki Jouhki-kytkökset ja suomalaisuudet niin vaikea nähdä Kallen lähtevän pois.\nPäädyinkin siis siihen että Jos Wilson jonkun ykköskorin kuskin voisi saada, se voisi olla Evans. Miksei toki myös Ogier mutta Evans olisi monivuotisempi. Ja kun Evansilla on kuitenkin tuota Malcolm-taustaa ja varmaan jotain kytköksiä edelleenkin niin...\nKSML:ssa JM sanoo että Suninen ja Lappi kiinnostaa eniten ja Sordo ei niinkään.\n"Sordo on loistava kuljettaja ja hän tuo varmasti pisteitä, mutta hän ajaa vain osittain MM-sarjaa. Hän joutuisi hyppäämään uuteen autoon ja ajamaan paljon testiä. Se on riski hypätä toiseen autoon vähillä kokemuksilla, Latvala korosti"\nTuo uutinen kiinnostaisi kokonaisuutena, taisi olla vaan tilaajille? Pystyskö sitä copypasteileen tänne, vai kieltääkö Forumin säännöt sen tms.\nVarmaan ihan kokonaan sitä ei tekijänoikeus syistä saa laittaa. Perus diipadaapaa suurin osa mutta mitä ne JM:n mielestä hakee on tuon yllä olevan lisäksi ehkä se toinen asia...\n"Toyota haluaa kuljettajan, jolla on kokemusta WRC-autosta ja joka pystyy varmasti tuomaan pisteitä. Kenellä tällä hetkellä on vauhti ja kokemus sillä tasolla ja ovat vapailla markkinoilla, niin heitä on Andreas Mikkelsen, Esapekka ja Teemu, Latvala listasi"\nKesän aikana koittavat saada Ogierin nimen paperiin ja tiedon siitä mitä hän haluaa ajaa... Muiden kohdalta hän sanoo sen saman mitä ennenkin eli halu jatkaa nykyisellä kuljettajakokoonpanolla myös ensikaudella...\nSaattaa lopulta Suninen olla vahvoilla Toyotalle, kun mietitään että Jouhki on hänen taustallaan ja lojaalius entiselle managerille saattaa painaa hiukan myös Latvalan vaakakupissa. Suninen on noista kolmesta myös porukan nuorin ja hänessä on eniten potentiaalia kehittyä voittajakuskiksi. Lappi on toki myös todistanut vauhtinsa ja hänellä on paljon vielä annettavaa, mutta Toyotalla on kuitenkin jo kaksi kautta takana, eikä ne tulokset välttämättä niistä ajoista merkittävästi parane. Mikkelsen on jo nähty kortti eikä ole edes suomalainen, joka varmasti Toyotan tiimissä olisi pieni plussa.\nNiin, tosin Sordo on ajanut podiumille kaikilla muilla ajamillaan WRC-automalleilla (Xsara (2006), C4 (2007-10), Mini (2011), DS3 (2013), i20 (2014-15), NG i20 (2016) ja i20 Coupe (2017-21)), paitsi Ford Fiesta RS WRC:llä. Silla hän ajoi yhden keikkakisan Argentiinan rallissa 2012, mutta keskeytti laturivikaan viimeisenä päivänä kolmannelta sijata.\nMutta eihän hän aina podiumvauhdissa ole ollut. Ja on tosiaan valikoiva suosikkiralliensa suhteen.\nVähän myös mielestäni Latvalan perusteluissa ontuu se, että onko Sunisella ja Lapillakaan relevanttia kokemusta nykypäivän Toyotasta. Myös tuo, että Sordo ajaa vain osittain kautta - Lappi ei tällä hetkellä aja MM-sarjaa käytännössä ollenkaan, eikä Suninenkaan todennäköisesti juuri Sordoa enempää, joten vähän hassuja selityksiä mielestäni.\nEi ensi vuonnakaan välttämättä se kokemus nimenomaan tietystä autosta meinaa niin paljoa, kun tulee kuitenkin uudet säännöt ja autot. Ainoastaan Lapin puolella on se, että on kokemusta tiimistä ja tietysti jonkunlaisia tuloksia.


Astangajooga - Joogaa keholle ja mielelle\nAstanga on dynaaminen, liikunnallinen joogasuuntaus, jossa hengitys sitoo liikkeen ja jooga-asennot yhdeksi jatkumoksi. Säännöllinen astangan harjoittaminen edistää terveyttä ja elinvoimaa, palauttaa kehon liikkuvuutta sekä ja parantaa lihasvoimaa. Astangajoogalle on tyypillistä vinyasasysteemi, jossa liike, asennot ja hengitys yhdistetään aina samalla tavalla. Astangan hengitystekniikka yhdessä lihaslukkojen eli bandhojen käytön kanssa tuo kehoon lämpöä sisältäpäin ja lähtee pudistamaan kehoa. Ujjayihengitys yhdistettynä katseenkohdistamiseen harjoituksen aikana auttaa keskittämään ja hiljentämään mielen. Kun harjoituksen asentosarja alkaa olla muistissa, voi antaa huomion kääntyä sisäänpäin niin että harjoituksesta muodostuu samalla liikemeditaatio ja hengitysharjoitus, tutkimusmatka omaan kehoon ja mieleen.\nAloituskurssilla käydään läpi harjoitukset filosofista taustaa, harjoitellaan astangan hengitystekniikkaa ja lihaslukkojen käyttöä sekä käydään huolellisesti läpi alkeisharjoituksen jooga-asennot eli asanat. Alkeiskurssin jälkeen voit siirtyä harjoittelemaan ohjatuille alkeistunneille.\nAlkeet (60-75 min)\nAlkeistunti ohjataan sanallisesti ja osittain myös näyttämällä läpi harjoituksen. Alkeisharjoitukseen kuuluu ensimmäisestä asentosarjasta seisomasarja, joitain istuma-asanoita ja osa loppuliikkeistä sekä loppurentoutus. 75 min tunnilla istuma-asanoita ehditään tehdä jonkin verran enemmän kuin 60 min tunnilla. Aloituskurssin kautta pääset helpoiten mukaan ohjatulle tunnille. Jos sinulla on aiempaa joogakokemusta, voi tulla myös suoraan kokeilemaan 60 min astangatuntia.\nMysoreharjoitusta jokainen harjoittelija tekee omaan tahtiin oman hengityksen tahdissa. Jokaisella harjoittelijalla harjoitus voi olla hieman eri näköinen ja pituinen. Kun siirryt alkeistunneilta mysoreharjoitteluun, teet alkuun omatoimisesti samaa harjoitusta kuin ohjatulla alkeistunnilla ja siitä vähitellen harjoitusta opetetaan jokaiselle yksilöllisesti asento kerrallaan eteenpäin. Mysoretunneilla ohjaaja neuvoo sanallisesti tai fyysisesti avustamalla asennoissa ja harjoituksessa jokainen etenee omaan tahtiin eteenpäin. Mysoretunnilla on hyvin aikaa myös tarvittaessa mukauttaa yksittäistä asentoa tai harjoitusta jokaiselle sopivaksi, jos esim. vanhat vaivat tai vammat niin vaativat.\nKuka voi aloittaa astangajoogan?\nKaikki voivat harjoitella astangaa. Jäykkyys tai vanhat vaivat tai vammat eivät ole este, ne pitää vain huomioida. Harjoitusta tai yksittäistä asentoa on mahdollista mukauttaa tarpeen vaatiessa jokaiselle sopivaksi. Harjoituksen myötä kehon liikkuvuus parantuu ja voima kehittyy, sinun ei tarvitse valmiiksi ”olla mitään”, säännöllinen harjoittelu tekee kyllä tehtävänsä. Astangassa jokainen etenee omaan tahtiin oman kehon sallimissa rajoissa, vertailun ja suorittamisen voit näillä tunneilla unohtaa. Ohjatulla tunnilla kaikki tekevät harjoitusta samaan tahtiin, mutta myosretunnilla voit ottaa itsellesi sen ajan ja harjoitusrytmin, mikä tuntuu luontaiselta.\nAstanga tarkoittaa kahdeksaa haaraa tai osaa, jotka muodostavat astangajoogan filosofisen perustan. Neljä ensimmäistä haaraa ovat ulkoisia ja neljä viimeistä sisäisiä harjoituksia. Sri K Pattabhi Joisin astangatradition mukaan harjoittaminen aloitetaan kolmannesta haarasta eli jooga-asennoista ja vähitellen harjoituksen myötä herää yleensä kiinnostus myös muihin astangan haaroihin.\nYama - pidättäytyminen (hyvän elämän periaatteet)\nNiyama - noudattaminen (henkilökohtaiset hyveet)\nAsana - jooga-asennot\nPranayama - hengitysharjoitukset\nPratyahara - aistien sisäänpäinkääntäminen\nDharana - mielen ja aistien keskittäminen\nSamadhi - syventyminen, todellisen itsen oivaltaminen


Sairaanhoitaja pieneen yksikköön Sallaan | WorkPower\nEtusivu > Avoimet työpaikat > Sairaanhoitaja pieneen yksikköön Sallaan\nSairaanhoitaja pieneen yksikköön Sallaan\nHaemme nyt lumoavaan Lapin Sallaan sairaanhoitajaa vakituiseen työsuhteeseen työskentelemään monipuolisissa tehtävissä pienessä, ikäihmisille suunnatussa uudessa hoivakodissa. Työsuhde on vakituinen ja aloitus työssä on mahdollisimman pian kevään 2021 aikana.\nTyökohde on vuonna 2020 valmistunut raikas ja viihtyisä ikäihmisille suunnattu palveluasumisyksikkö. Kohteessa on 13 asukaspaikkaa ympärivuorokautista hoivaa vaativille asukkaille. Lisäksi kohteella on muutama paikka lyhytaikaista intervalliasumista varten. Kohteessa panostetaan vahvasti mielekkääseen, aktiiviseen ja iloiseen arkeen!\nSairaanhoitajan työtehtäviin kuuluvat kohteessa terveydenhoidolliset ja sairaanhoidolliset tehtävät, kuten lääkehoidon suunnittelu ja toteutus, asukkaiden hyvinvoinnin seuranta ja kirjaukset, sekä yhteydenpito omaisiin ja muihin sidosryhmiin. Työpäivissä sairaanhoitajan tukena on aina muu hoitotiimi ja hoivakodin johtaja. Työ on pääasiassa arkipäivätyötä, mutta mikäli pidät ilta- ja/tai viikonloppuvuoroista, niin työaikoja on mahdollista räätälöidä toiveidesi mukaan.\nSinulta toivomme iloista asennetta ja kiinnostusta ikäihmisten parissa tehtävää työtä kohtaan. Sinun tulisi olla valmistunut sairaanhoitaja Valviran myöntämällä laillistuksella tai loppuvaiheen sairaanhoidon opiskelija (suoritettuna yli 140 op.). Voimassa olevat lääkeluvat ovat plussaa, mutta tarvittaessa voit suorittaa ne myös työkohteessa kuntoon! Lisäksi hygieniapassi tulisi olla voimassa, mutta myös sen voi suorittaa työllistymisen yhteydessä.\nSaat ainutlaatuisen tilaisuuden työskennellä innoittavassa työympäristössä Lapin maisemissa. Työkohde on pienehkö hoivakoti, jossa on kodikas ja läheinen meininki. Työtehtäviin saa keskittyä rauhassa ja työt ehtii aina hoitamaan hyvillä mielin. Työkohteessa saat kattavan perehdytyksen työtehtäviin ja mukavat työkaverit. Työn vastapainoksi sinua kutsuvat upeat Lapin maisemat ja ihanat ulkoilumahdollisuudet Sallassa!\nKyseessä on rekrytointitoimeksianto, eli työllistyt suoraan asiakasyrityksemme kirjoille. Työsuhteessa käytössäsi on erilaisia työsuhde-etuja työterveyshuollosta liikuntaetuihin. Palkkaus on joustava, ja me autamme sinua neuvotteluissa. Rekrytointiprosessi etenee muutenkin helposti ja sutjakkaasti MediPowerin kautta. Järjestämme haastattelut turvallisesti etänä.\nMikäli kiinnostuit tästä työmahdollisuudesta, jätäthän hakemuksesi pikaisesti! Sinun ei välttämättä tarvitse täyttää sivujemme hakulomaketta. Voit kertoa osaamisestasi vaikka WhatsAppissa tai sähköpostitse ellen.book@medipower.fi. Täytämme paikan heti, kun sopiva henkilö löytyy. Voit kertoa hakemuksessasi osaamisestasi sekä aiemmasta työkokemuksestasi ja esittää myös palkkatoiveen.\nSijainti: Lappi, Salla\nTyö alkaa: Sop. mukaan kevään 2021 aikana\nHaku päättyy: 10.05.2021


Jyväskylän Pallokerho - Ikämiehet\nEtusivu »Joukkueet »Ikämiehet »\nIkämiehet ulkomailla 2014\n11.05.2017Tervetuloa Jyväskylän Pallokerhon Ikämiesten sivuille\nIkämiesjoukkueen pelaajista suurin osa on pelannut aktiiviaikoinaan Jyväskylän Pallokerhon edustusjoukkueessa - vaikkei ehkä uskoisi. Silloin seuran edustusjoukkue pelasi miesten 3. divisioonaa. Taitaa olla jo hyvän matkaa toistakymmentä vuotta siitä\nIkämiesjoukkueen pelaajista suurin osa on pelannut aktiiviaikoinaan Jyväskylän Pallokerhon edustusjoukkueessa - vaikkei ehkä uskoisi. Silloin seuran edustusjoukkue pelasi miesten 3. divisioonaa. Taitaa olla jo hyvän matkaa toistakymmentä vuotta s


MTK kauppasi 30 sentin pyttipannua – "Myös maatalousyrittäjällä pitää olla mahdollisuus tulla toimeen" | Yle Uutiset | yle.fi\nMTK kauppasi 30 sentin pyttipannua – "Myös maatalousyrittäjällä pitää olla mahdollisuus tulla toimeen"\nMaa- ja metsätaloustuottajain keskusliitto (MTK) kauppasi tänään pyttipannua 30 sentillä. Tempauksella haluttiin kiinnittää huomiota ruoan tuottajahintoihin. MTK:n mukaan tuottajan osuutta olisi mahdollista korottaa ilman, että ruoan hinta kaupassa nousisi.\n27.4.2015 klo 16.46päivitetty 27.4.2015 klo 19.48\nMaanantaina ruoka oli kerrankin halpaa: 30 sentillä sai pyttipannua, kananmunan sekä pienen maidon. Halvalla pyttipannuannoksella Maa- ja metsätaloustuottajain keskusliitto (MTK) halusi kiinnittää kuluttajien huomion tuottajahintoihin.\n– Pääviestimme on reiluuttaminen. Haluamme reilumpaa ruokakauppaa. Olemme nähneet halpuuttamiskampanjoita. Vaadimme, että kampanjat tulee rahoittaa siten, että kauppa tehostaa toimintaansa ja tinkii katteissaan, sanoo MTK:n puheenjohtaja Juha Marttila.\nTeollisuuden ja kaupan keskinäiset osuudet vaihtelevat elintarviketyypin mukaan. Esimerkiksi ruisleivän kohdalla teollisuuden osuus on suurempi kuin jauhelihan ja maidon kohdalla.Yle Uutisgrafiikka\nKuluttajatutkimuskeskuksen, Pellervon taloustutkimuksen (PTT) ja Maa- ja elintarviketalouden tutkimuskeskuksen (MTT) viime vuonna julkaiseman tutkimuksen mukaan teollisuuden ja kaupan osuus lihatuotteiden kuluttajahinnoissa kasvoi vuosina 2008–2012. Kauppa kieltäytyy olemasta syypää tuottajien ahdinkoon.\n– Tuottajahinnat määräytyvät teollisuuden ja tuottajien välisissä neuvotteluissa. Teollisuuden välillä on kilpailua ja kaupan välillä on kilpailua. Suomalainen päivittäistavarakauppa toimii tehokkaasti kaikilla mittareilla, sanoo Keskon päivittäistavarakaupasta vastaava johtaja Jorma Rauhala.\n"Tilanne muuttunut vakavaksi"\nLuonnonvarakeskuksen (Luke) mukaan lähes kaikkien maataloustuotteiden tuottajahinnat laskivat vuonna 2014. PTT:n ennusteen mukaan maatalouden yrittäjätulo laskee myös tänä vuonna. Marttila pitää tilannetta huolestuttavana.\n– Viimeisen vuoden aikana tilanne on muuttunut vakavaksi, kun tuottajahinnat ovat romahtaneet. Myös maatalousyrittäjillä pitää olla mahdollisuus elää ja tulla toimeen.\nMTK uskoo, että tuottajahintoja olisi mahdollista korottaa ilman, että ruoan hinta kaupassa nousisi. Käytännössä se tarkoittaisi kaupan osuuden leikkaamista. SOK:n kenttäpäällikkö Arttu Laine suhtautuu ehdotukseen epäilevästi.\n– Me emme kauppana neuvottele suoraan tuottajien kanssa. Kaupan edustajana tuottajahintoihin on mahdoton ottaa kantaa. Täytyy muistaa, ettei kaupan osuus elintarvikkeiden hinnasta ole kaupan voittoa. Siitä vähennetään kaupan kulut.\nMTK jakoi 30 sentin pyttipannua 20 paikkakunnalla maanantaina.\n"Ollaanko me ahneita?" – Ruoantuottajien pyttipannuprotesti veti sankoin joukoin väkeä 27.4.2015\ntalousMaa- ja metsätaloustuottajain keskusliitto (MTK)pyttipannutuottajahinnatRuoan hinnatPalkansaajajärjestöt ja ammattiliitotetujärjestötmaaseutuelinkeinotPerunaruoatedunvalvonta


Esittelyssä Kauppakorkeakoulun Vuoden Alumni 2018 Elina Björklund | Aalto-yliopisto\nEsittelyssä Kauppakorkeakoulun Vuoden Alumni 2018 Elina Björklund\nElina Björklund, Reiman toimitusjohtaja, valittiin Aalto-yliopiston kauppakorkeakoulun Vuoden Alumniksi 2018. Valinta julkistettiin Kauppakorkeakoulun Homecoming Day -alumnipäivässä elokuun lopulla.\nMitä ja milloin olet opiskellut Aalto-yliopiston kauppakorkeakoulussa?\nAloitin opiskelut 1989 ja opiskelin pääaineenani kansainvälistä kansantaloustiedettä. Sivuaineina luin tilastomatematiikkaa ja rahoitusta. Valmistuin ekonomiksi 1994.\nMillaisessa työtehtävässä olet tällä hetkellä?\nOlen toiminut vuodesta 2012 lähtien Reiman toimitusjohtajana. Sitä ennen olen ollut erilaisissa johdon konsultointiin, markkinointiin sekä rahoitusalaan liittyvissä tehtävissä.\nMitkä ovat terveisesi Kauppakorkeakoulun opiskelijoille? Mitä kannattaa opiskella ja millaisia taitoja kannattaa kehittää tulevaisuutta varten?\nKannattaa opiskella mahdollisimman laajasti ja mieli avoinna – Aalto-yliopisto tarjoaa tähän hienot mahdollisuudet. Yli korkeakoulurajojen tapahtuva opiskelu on hyödyksi myöhemmin työelämässä.\nDigitaalisuuden eri aspektien ymmärtäminen, analyyttiset taidot sekä vuorovaikutuskyky ovat äärimmäisen tärkeitä työelämää ajatellen, mutta ei pidä unohtaa pehmeämpiä aineita, kuten design-ajattelua. Kieliäkin kannattaa opiskella, koska niiden opiskeluun saattaa olla vaikea löytää aikaa työn ohessa myöhemmin.\nElina Björklund valittiin Aalto-yliopiston kauppakorkeakoulun Vuoden Alumniksi Homecoming Day -alumnipäivän yhteydessä 31.8.2018. Björklund jätti tuolloin videotervehdyksensä Kauppakorkeakoulun alumneille. Voit katsoa videon täältä.


Siementen kylvämisen ABC | Koti | yle.fi\nSiementen kylväminen, taimien esikasvatus. Kuva: Stock.xchng\nJulkaistu 02.03.2010 - 10:58 . Päivitetty 02.03.2010 - 16:55\nSuomen ilmasto-oloissa monien kasvilajien taimien esikasvatus on välttämätöntä, jotta satoa ehditään saada kesän aikana. Taimikasvatuksella voi myös aikaistaa ja lisätä satoa. Lisäksi voi valita sellaisia mielenkiintoisia lajikkeita, joita ei saa taimitarhoilta eikä toreilta. Taimikasvatus on helppoa, siinä säästää rahaa ja voi seurata kasvun ihmettä jo silloin, kun ulkona maa on roudassa ja lumi maassa.\nTammikuussa innokkaimmat viherpeukalot ovat kylväneet jo latva-artisokan, munakoison, pelakuut ja heliotroopin. Maaliskuussa kylvötyöt alkavat toden teolla. Silloin on mm. purjon, sellereiden, chilien, paprikoiden ja tomaatin vuoro. Huhtikuussa kylvämme useimmat yrtit ja koristekasvit. Vapun tienoolla kylvetään kaalit, kurpitsat, kurkut ja maissi. Perunan idättäminenkin on tavallaan esikasvatusta. Sillä nopeutetaan kasvuun lähtöä ja aikaistetaan satoa.\nKylvä siemenet pussissa olevan ohjeen mukaan. Huomioi kylvöajankohta, itämislämpötila, itämisaika ja itävätkö siemenet pimeässä vai valossa. Jos siemenet itävät valossa, niitä ei peitetä. On myös huomioitava, tarvitsevatko siemenet kylmäkäsittelyä.\nKäytä erityistä vähäravinteista taimikasvatusmultaa. Omat multasekoitukset on desinfioitava 80 asteessa noin tunnin verran. Se käy parhaiten leivinuunissa. Helpointa on kuitenkin käydä ostamassa multa puutarhaliikkeestä.\nMuista kirjoittaa vettä pitävällä tussikynällä muistiin kasvin nimi ja lajike, kylvön päivämäärää unohtamatta. Nimilipukkeen voi leikata esim. maitotölkistä tai käyttää erityisiä kasveille tarkoitettuja nimilappuja.


Judokerhon harrastustoimintaan liittyvä ohjeistus koronaviruspandemian kiihtymisvaiheen aikana - Kajaanin Judokerho Ry\nJudokerhon harrastustoimintaan liittyvä ohjeistus koronaviruspandemian kiihtymisvaiheen aikana\nKainuu on siirtynyt koronavirustartuntojen suhteen kiihtymisvaiheeseen viikolla 48. Kainuun Sote:n antamien yleisten ohjeiden ja suositusten sekä Judoliiton judoseuroille ja Olympiakomitean urheiluseuroille antamien suosituksien perusteella noudatamme Judokerhon seuratoiminnassa toistaiseksi seuraavia ohjeita:\nLasten ja nuorten harrastetoimintaa jatketaan toistaiseksi seuraavin erityisohjein:\nHarjoituksiin osallistuminen on ehdottomasti kielletty kaikenlaisten lievienkin hengitystietulehdusoireiden aikana (yskä, nuha, kurkkukipu jne.). Judoka EI SAA osallistua harjoituksiin, jos judokan lähipiirissä on hengitystieinfektio-oireisia henkilöitä tai tiedossa olevia korona altistumisia!\nHarjoitusryhmät harjoittelevat toisistaan erillään ja harjoitusryhmien koko pyritään pitämään <10 judokaa/ harjoitusryhmä\nJudoharjoituksissa pidetään samat parit koko harjoituksien ajan\nTatamilla pidetään riittävät turvavälit (1,5 – 2 tataminpalaa) harjoitusparien välillä harjoituksien aikana\nValmentajat ja muut taustahenkilöt käyttävät harjoituksissa kasvomaskia\nValmentaja kirjaa paikalla olevat harrastajat harjoituksittain (tartunnanjäljitysten kannalta oleellista tietää, ketkä olleet harjoituksissa mukana!)\nRiskiryhmäläiset eivät osallistu judoharjoituksiin kiihtymisvaiheen aikana\nVanhemmat eivät tule pukuhuoneisiin eivätkä jää seuraamaan harjoituksia salitiloihin (pl. muksujudo, jossa läsnäolo sallittaan turvavälit huomioiden). Salin sisällä ollessa käytetään aina kasvomaskia.\nYli 15-vuotiaat judokat käyttävät kasvomaskia aina judosalilla ollessaan harjoitustilanteen ulkopuolella\nHarjoituksiin tullessa ja harjoituksista lähtiessä pestään kädet vedellä ja saippualla ja käytetään käsidesiä (oma tai judosalilta löytyvä käsidesi). Käsien pesuissa huolehdittava myös turvavälien toteutumisesta!\nHarjoituksiin (saliin) saavutaan juuri ennen harjoituksien alkua ja lähdetään välittömästi harjoituksien päätyttyä. Judopuku on suositeltavaa pukea päälle jo kotona. Pukuhuonetiloissa vältetään turhaa viivyttelyä ja ajanviettoa.\nMikäli judokalla tai hänen perheessään todetaan koronainfektio ja judoka on osallistunut judoharjoituksiin, pyydämme ilmoittamaan tästä seuran puheenjohtajalle (044-516 8428).\nAikuisten (yli 20 vuotiaiden toiminta) harrastejudoryhmissä ei kiihtymisvaiheen aikana harjoitella lähikontaktissa. Ryhmissä voidaan harjoitella riittävät turvavälit (1,5-2 m) pitäen yksilöharjoittein (tandoku-rensu -harjoittelu). Kaikki aikuisharrastajat harjoittelevat vain omissa harjoitusryhmissään.\nKilpajudoryhmä: Kilpajudoryhmän harjoituksiin saavat osallistua vain kilpajudoryhmän valmentajien määrittelemät judokat ja henkilöt. Kilpajudoryhmässä harjoittelevat judokat eivät osallistu muiden ryhmien harjoituksiin. Kilpajudoryhmässä kiihtymisvaiheen aikana harjoittelevat judokat eivät osallistu kahvakuularyhmien harjoituksiin. Salilla käytetään kasvomaskia harjoitustilanteiden ulkopuolella.\nKahvakuularyhmä(t): Harjoituksissa pidetään riittävät turvavälit (1,5 - 2 m) osallistujien kesken. Harjoituksien vetäjä pitää harjoituskohtaista nimilistaa harjoituksissa olleista henkilöistä. Kahvakuularyhmässä harjoittelevat eivät vaihtele kahvakuulia keskenään kesken harjoitusten eivätkä osallistu muiden harjoitusryhmien harjoituksiin. Salilla käytetään kasvomaskia harjoitustilanteen ulkopuolella. Riskiryhmäläiset eivät osallistu harjoituksiin. Harjoituksen jälkeen jokainen desinfioi käyttämänsä kahvakuulat.\nJudokerhon hallitus seuraa koronatilanteesta annettavia suosituksia ja viranomaisten antamia ohjeita. Judotoimintaan koskevia seuran ohjeita päivitetään koronatilanteen muutoksien mukaisesti. Harrastajia pyydetään myös seuraamaan yleistä ohjeistusta Kainuun sote:n sivustolta: https://sote.kainuu.fi/uutiset/ohjeet-ja-toimenpiteet-koronaepidemian-kiihtymisvaiheessa


Mersuforum.net • katso viestiketjua - W111 220 SEb - latomersun herätys ikiunesta?\n169 viestiä • Sivu 4/6 • 1, 2, 3, 4, 5, 6\nLähetetty: Su 11.03.2018 22:00\nJuu, muistui mieleen vasta tuossa kirjoittaessa:)\nMittasin vastuksen ja näyttäisi olevan 2 ohmia se etuvastus, olisin odottanut että vähän enemmän...\nMittasin myös puolan tulojännitteen ja oli liki sama kuin akun napajännite.\nViallinen puola on tietenkin mahdollinen, mutta vaihdan nyt ensin nuo katkojankärjet (niissä oli nähtävissä hapettumaa).\nLähetetty: Ma 12.03.2018 22:32\nVaihdoin katkojankärjet uusiin ja säädin kärkiväliksi 0.30-0.35.\nSitten irrotin kaikki puolan johtimet ja kytkin myös esivastuksen BATT-puolen virransyöttöön.\nEi muuta kuin akku kiinni ja kokeilemaan.... ja kas, nyt tuli ihan hyvä kipinä testitulppaan\nEli ollaan taas yksi askel lähempänä käynnistysyritystä... Josko se ei sittenkään "ikinunessa"?\nPitää kuitenkin vielä hiukan testailla sitä bensan kulkeutumista, että varmasti saadaan tavaraa\nkaikille (tai kummallekin 3kpl nipulle) suuttimille asti. Ja ehdin jatkamaan vasta torstaina\nLähetetty: To 15.03.2018 20:09\nTakaisku: ei se etummainen kannu ruiskussa pumppaa bensaa. Kyllä siellä paineistettu bensa on\ntakaiskuventtiilin takana kun sen avaa, mutta paine ei nouse niin ylös että 'neulaventtiili' aukeaisi,\neli ei pumppaa. Onko tietoa paljonko paine bensakierrossa (1-10bar?) ja paljonko suuttimille?\nLaitoin sinne nyt tuosta etupäästä "hanhenkaulalla" Petrol System Trim'iä ja WD-40:tä muhimaan.\n(Viimeksi aineet meni bensan sisäänmenosta). Josko tarvii sittenkin hakea vielä sitä tolueeni-tinneriä...\nLähetetty: To 15.03.2018 20:19\nNyt heitän ihan lonkalta; siirtopumpun paine 1.6 bar, tai alle 2 ainakin eli se mikä menee rivipumpun läpi. Itse rivi- eli mäntäpumppu taisi tehdä 17 bar tai sinnepäin. Taitaa löytyä omasta 6.3 viestiketjusta nuo arvot...\nLähetetty: To 15.03.2018 20:29\nOkei, eli n. 10x paine-ero. Se on kaiketi normaalia, että rivipumppu jää siirtopumpun paineistamaksi, siellä taisi olla lähtöpäässä\nse takaiskuventtiili (siirtopumpussa), ja joku sitä tuntuu estävän myöskään paluuputkesta (ainakaan nopeasti) purkautumasta.\nPaineentasaajien välillä ainakin tuntuu olevan paine sen jälkeen on kun on bensaa kierrätetty & startattu.\nLähetetty: La 17.03.2018 19:29\nNyt tämä latomersu on herätetty - sehän käy ja kukkuu ekaa kertaa 42 vuoteen!\nItse asiassa lähtisi vaikka nyttenkin ihan avaimesta vääntäen käyntiin... mikä on aika yllättävää\nsinällään koska se kaiken järjen mukaan käy vain kolmella sylinterillä. Siihen nähden käy tosi hyvin\nMulla oli aiemminkin mainittu vanhanliiton mersumies kyllä laittamassa tämän käyntiin. Ei olisi omin neuvoin\nonnistunut läheskään samassa ajassa. Todella positiivinen pöhinä käynnistä tuli: ottaa komeasti >3 öljynpaineet,\nottaa jopa kierroksia herkästi (videota löytyy todisteeksi - ei taida onnistua suoraan tänne liittää...)\nMutta pumpun kanssa on yhä se sama murhe - etumpi kannu ei nosta painetta. Nyt sitten seuraavaksi koitetaan tolueenilla\n(tai siis Polaric tinnerillä liotusta) ja samalla uitetaan pumppu öljytilastaan - tietenkin imien liiat pois ennen käynnistyksiä.\nOlisikohan tässä kohtaa päivää yhden saunakaljan ansainnut...?\nLähetetty: Su 18.03.2018 19:15\nOtin siirtopumpusta miinusjohdon irti, ja ruiskusta meno- ja lähtöputket. Sitten ajoin sieltä bensan ulos mitä tuli.\nRuiskuttelin sinne aseöljyä alkuun, sitten laitoin kumpaankin päähän pumppua letkunpätkät pystyyn ja laitoin sinne\nseosta jossa oli 2/3 Petrol system trimiä ja 1/3 normaalia tinneriä (Puuilosta oli Polaric loppu). Sitten hiukan pyöritin startilla.\nSitten vielä "uitin" öljytilan eli painoin sinne n. 5 tippakannullista moottoriöljyä, mikä täytyy tietenkin sitten myöhemmin imeä pois.\nNyt saa sitten taas muhia muutamia päiviä\nLähetetty: Ke 21.03.2018 22:41\nLiotusta, osa 462...\nKävin sitten hakemassa "tinnereitten konjakkia" (näin sitä Polaric 462:a mainostettiin) liki 200km päästä Jyväskylän Kärkkäiseltä.\nNo, toki olin muutenkin sillä suunnalla käymässä...\nAvasin taas meno- ja paluuputken pumpusta ja laskin sieltä Petrol Trimit veks. Laitoin alkuun vain toisen letkun\ntakaisin ja jatkoin valuttamalla Polaric tinneriä suoraan pumpun läpi. Sitten kiinnitin toisenkin "pystyletkun" ja\nkaadoin kunnes letkut olivat täynnä tinneriä (75% tolueenia / 25% asetoonia - tjsp.) ja tulppasin ne hyvin...\nNyt täytyy antaa rauhassa muhia. Muutaman päivän päästä voisi katsoa ettei ole tinnerit kaikki päässeet haihtumaan(?)\nLähetetty: Ti 27.03.2018 12:55\nTestasin ruiskupumpun tilannetta eilen (ma) illalla, kun ensinnä olin "lypsänyt" ylimääräisen öljyn pumpusta veks.\nPettymykseksi Polaric-tinnerikään ei ollut saanut etummaista kannua liikkumaan / pumppaamaan\nLaitoin nyt vielä 'Petrol System Trimiä' (& hiukan tinneriä) muhimaan, koska tuolla em. aineella se ensimmäinenkin lähti toimimaan.\nLoppuviikolla pitää kokeilla myös löytyykö hammastangosta yhtään liikkuvuutta, tai mitä sen (pieni) kopistelu saisi aikaan?\nKoska muutoin aletaan olla pian pisteessä, että pumppu pitäisi korjata (ja osaamista ei ole koko Suomen niemellä) tai sitten vaihtaa?\nJos nurkissasi pyörii tarpeeton M127.982 moottorin 2-mäntäinen ruiskupumppu niin laitapa tarjousta privaviestillä?\nEn ole vielä katsonut miten näitä on maailmalla tarjolla.\nLähetetty: La 31.03.2018 09:57\nNo niin, lopulta pienimuotoinen läpimurto näin lankalauantain aamuna!\nKylläpä oli piristävä buusteri tuollainen vähäpätöinen saavutus\nJotta jäisi dokumentaatiota joskus tulevaisuudessa saman asian kanssa painiskeleville\nniin koitetaan nyt vielä listata mitkä askeleet tuohon johtivat:\n- Liotusta on siis tehty pitkään ja hartaasti (Polaric tinneri, Petrol System Trim, WD40 ja aseöljy...)\n- Lähtökohta oli tänään että etummainen elementti oli jumissa "yläkuolossa" eli n. 15mm syvässä päältä mitattuna\n(samalla taaempi elementti laski 15-22mm väliä kun moootoria pyöritti kampiakselin päästä)\n- Myös hammastanko oli täysin jumissa, eli etupäähän ruuvattuun 4/5mm pulttiin ei saanut lainkaan liikettä (<1mm)\n- Avasin pumpun päältä takaosasta sen kylmäkäynnistyssolenoidin(?) - se nousee parisen senttiä muttei tule ulos: jätin sen näin...\n(tämänhän pitäisi siirtää tuota hanmmastankoa myös tietyssä tilanteessa, joten epäilin josko sekin jumittaa?)\n- Hain ohuen 4mm sähköruuvin(-pultin) ja laitoin sen etuelementin reikään: annoin sille hyvin kevyttä naputtelua vasaralla...\n- Välillä laitoin reikään vuoroon WD40 ja aseöljyä ja pyöritin konetta: mutta yhä se sitkeästi pysyi 15mm syvällä eli ei painunut alas\n(naputteluun hain sellaisen kohdan että toinen elementti oli aina 22mm syvällä josta päättellin että siellä ei ole etummaisessa "nokka" ylhäällä heti tuon elementin takanas - täysin oma teoria tämä )\n- Sitten otin ison jakarin ja laitoin sen n. 5mm välykselle ja tuohon pumpun etupään tankoon kiinnitetyn pultin varteen:\n- Aloin kolkutttaa jakarilla sieltä pumpun päästä kohti pultin päätä, jolloin pulttiin sai aina pienen ulospäin olevan iskun:\n- Voila! ehkä 20 napauksen jälkeen hammastanko (ts. pultin pään lyönti) antoi äkkiä pehmeämmän vasteen!\n- Testasin käsin ja mitä mitä: hammastanko tulee nätisi ulos noin 1cm ja palautuu jousivoimalla (sisältäpäin palautus hiukan ontuu)\n- Sitten jännityksellä pyörittämään konetta:\n- Mauserin lukema ei ollutkaan enää ainaiset 15mm vaan 18mm... 22mm... riippuen koneen asennosta.\n- Se tarkoittaa että... etumpi elementtikin liikkuu -- Jees!\n- Väänsin lopuksi pumpun asentoon jossa etummainen elementti oli täydet 22mm syvällä ja täytin tilan aseöljyllä/WD40llä/tinnerilllä jotta seinämät puhdistuisivat ja elementti ei ainakaan pahemmin enää jumisi.\nSeuraavana täytyy laittaa kaikki taas nippuun ja kokeilla miten bensaruisku käy kuudella sylinterillä...\n(Jos siis käy - enkä onnistunut tuhoamaan mitään näillä tempuilla...)\nLähetetty: La 31.03.2018 10:13\nHienoa! Työ etenee\nLähetetty: La 31.03.2018 10:14\nLähetetty: Su 08.04.2018 21:11\nTänään laitoin käyntiin ekaa kertaa kaikilla kuudella pytyllä ja ai että kun on miehekäs soundi tuossa myllyssä...\nEi kuulosta kovinkaan antiikkiselta mun korvaan\nKyllä se omituinen piiirrekin, ettei bensan paluuputkesta tullut ~mitään poistui samalla kuin jumitkin -\naika nopeaankin lapposi sen paluuputken päässä olleen kanisterin liki täyteen... Laitoinkin sitten\npaluuletkun jo tankkiin, mutta täytyy hakea vielä 12mm bensaletkua tankin ja siirtopumpun välille,\nniin saa alkaa tankin kautta syöttämään polttoainetta, lopulta.\nStartti "karauttaa" herkästi, mutta mulla on tähän toinen startti tiedossa, vanha menee vaihdossa.\nLähetetty: Ma 09.04.2018 07:26\nHienoa ja onnittelut!\nTuollaisen rajapyykin saavuttaminen antaa kummasti virtaa jatkaa.\nLähetetty: Ma 09.04.2018 09:27\nKiitos! "Käyntikuntoisuus" on tosiaan aika merkittävä askel pitkällä taipaleella...\nPitikin jo heti aamutuimaan suunnata Korjakumiin hakemaan letkunpätkiä, että pääsee pian jatkamaan harjoituksia\nViikonloppuna pitäisi alkaa peltityöt, joita jo pariin otteeseen lykättiin.\nLähetetty: Ke 11.04.2018 22:18\nLöytyi sopivaa (laadukasta) 12mm bensaletkua ja paria muutakin letkua pätkät samalla.\nNyt on koko bensaputkisto letkuineen uusittu ja paikoillaan. Ei sitten muuta kuin 4-5 kannullista\nbensaa tankkiin, laitoin myös lyijynkorviketta ja ATF-öljyä siellä tankissa jo oli ennestään (n. 2%).\nSitten vaan starttailemaan autoa.... ja kas - ekalla startilla käymään\nPitkiä aikoja ei viitsinyt (tallissa) käyttää, kas kun tuulettajan / vesipumpun hihna ja laturi ovat vielä irrallaan.\nMutta tosi nöyrästi röhähti käyntiin seuraavilla kerroilla, vaikka piti useita minuutteja taukoakin välissä...\nJa oli jopa siedettävät tyhjäkäynnit! Selvästi niin ruiskupumppu kuin suuttimetkin toimii, ja sytkä on kohdillaan.\nTietenkin sitä sitten alkaa miettiä seuraavia siirtoja - kytkintä pitää alkaa kunnostamaan jotta autoa\nvoi ajaakin tai edes siirrellä... ja siinä kohtaa tulee sitten aika pian myös jarrut ajankohtaiseksi... noiden em. hommien lisäksi.\nEi hetkeen vielä tekeminen lopu\nLähetetty: Su 15.04.2018 21:47\nOltuaan noin puoli vuotta samoilla sijoillaan.... auto lähti lauantaina hitsarille ja viipyy tuossa reissussa\nvarmaan kuukauden päivät... Hyvä kohta siivota tallia ja kunnostella irto-osia...\nPeltihommiin liittyen: löytyykö keltään kuvaa "ehjästä" W110/W111-etuhelman etupäästä, siis kun etulokari irrallaan?\nSiellä oli sisälokarin ohi aika reippaasta kulkeutunut 60&70-luvulla kuraa - ja osa pellistä oli siksi "kateissa"...\nPS. Onkohan nuo peltiset "sisälokarit" muuten alkuperäinen (tehtaan) varuste vai onko näitä lisätty Suomessa?\nHaittaakohan myöhemmin (mahdollista) museokatsastusta jos korvaa lokarit muovisilla? (Aika kerettiläiseltähän\ntuo kyllä omaankin korvaan kuulostaa... )\nLähetä sähköpostia käyttäjälle ohjus\nLiittynyt: La 08.04.2006 00:16\nLähetetty: Su 15.04.2018 23:56\nLöytyy irtolokareita nyt just parikin kuvattavaksi vänkärin puolelta. Lokarit coupesta, mutta eiköhän ne periaatteeltaan samat.\nMeinasitko etuhelman etupäällä eturenkaan etupuolta, siis että kuva auton kyljen puolelta? Vai sitten ihan keulan puolelta auton edestä, niin kuin tuossa alla? Vai riittääkö jo tuo alla oleva? Ittellä oli hävinnyt maatumalla vuosien saatossa juuri kuvassa oleva hiekkapellin kiinnitys enemmän Suomessa rallatusta yksilöstä.\nLähetetty: Ma 16.04.2018 07:37\nTarkoitan tavallaan sitä A-pilarin jatkoa aina sinne asti mistä lähtee sitten kylki/alahelma?\nEli mitä pitäisi löytyä lokarin takemman liepeen takaa, kun se on poissa tieltä...?\nAinakin se rauta mihin lokari kiinnittyy 2 ruuvilla alareunasta (etupyörän takana), oli likimain kadonnut...\nTämän puolen lokari itsessään on ihan priima, mahdollisesti vaihdettu kultaisella 70-luvulla:)\nLähetetty: Ma 16.04.2018 08:43\nJep, meinaat tuota:\nSiihen löytyy korjauspalojakin, esim.:\nhttps://www.db-teile-koeln.de/shop/w110-w111/reparaturbleche/ ja osanrotkin näkyy sivulla. Riittääkö jo nuo sivujen kuvat?\nMinulla on muoten tuommonen sedanin korjauspala juuri vänkärin puolelle. Saat sen samaan hintaan kuin tuolla weppisivulla, jos tarvetta.\nLähetetty: Ma 16.04.2018 11:39\nNo itse asiassa... en:) Tarkoitan sitä "runkorakennetta" mikä löytyy juurikin tuon yo. lokasuojan / palan takaa?\nKuuluuko sieltä olla esim. "reikä" sinne sisempään palkkiin, vai pitäisikö sen alaosan (lokarin takana) olla täysin umpinainen rakenne?\nPeltiosa (lokari) on siis kunnossa - runkorakenne ei niinkään....\nLähetetty: Ma 16.04.2018 12:59\nTämähän sujuu! Meinannet sitten tätä:\nEli olisiko helmakotelo (rocker panel) oikea termi. Sillä löytyy jo Googlestakin tavaraa: w111 rocker panel, esim. tuossa http://www.peachparts.com/shopforum/vintage-mercedes/362406-rust-repair-w111-sedan.html. Ja tuossa autosi lähisukulaisesta sama rakenne hyvissä kuvissa: http://www.m-100.cc/forum/topic.asp?TOPIC_ID=6200&whichpage=3.\nSitten vielä tuossa ittellä kotelon edessä pultattuna ikäänkuin puolikas sisälokari estämässä pyörän heittämän kuran päätymistä helmakotelon/-palkin päälle, siis pyörän takapuolella tietty. Tuossa 300SEL:in kuvissa sen pellin paikka erottuu irtolokarin kuvissa sisäpuolella. Joko nyt?\nLähetetty: Ma 16.04.2018 20:45\nNo nyt! Tuo ylläoleva kertoo sen, millainen se pelti (kuvassa siis ruosteinen alue punaisen ympyrän keskellä) tulisi olla, tästä oli minulla yläreuna "kateissa".\nJa sitten tuon ensimmäisen linkin takaa löytyi myös tämä kuva:\n...josta selviää se mitä sen "sisälokarin" / puolikkaan takaa pitäisi löytyä: ja sehän on tosiaankin tuollainen umpipotero!\nTieto on tärkeä, koska tällä hetkellä se potero ei ollut kokonaan ummessa, seinämä joka on keskelle autoa päin puuttuu alareunastaan...\nKiitos avusta - kyllä nämä yleensä selviää kun jaksetaan selventää mitä haetaan\nLähetetty: Ke 16.05.2018 17:20\nOn näemmä mennyt 1kk viimeisimmästä päivityksestä - hyvin lyhyt "projektin status" siis paikallaan tässä kohti "kesää"...\nAuto on vielä hitsarilla, hommaahan siinä varmasti piisaa, vasemman helman seutu ei ole ainoa alue mikä vaatii uutta peltiä.\nToiveissa on kuitenkin saada se vielä nyt toukouussa haettua takaisin.\nSitten seuravaana työlistalla on ainakin:\n- loput moottorin apulaitteet (erit. laturin asennus)\n- kytkimen kunnostus (uudesta työsylinteristä on kaupat sovittuna)\nKyllähän se vähän harmittaa kun on näin upeat kelit eikä pääse harrasteautolla kruisailemaan\nLähetetty: Ke 30.05.2018 16:05\nSain päivitystä hitsarilta, homma etenee! Näillä näkyvin kesäkuussa noudettavissa sieltä.\nMutta sitten kun saan auton takaisin alkaa kytkimen kunnostus; Ostin viime viikolla uuden kytkimen työsylinterin,\npääsylinteri olisi tarkoitus kunnostaa, sitten tarviisi vielä uuden kytkimen letkun (kaikki kumi on haperoa...)\nOnkohan tämä kytkinletku oikea osa? Ja myykö näitä joku Suomessakin vai meneekö tilaukseen Saksasta?\nEn pysty nyt oikein ilman autoa tsekkaamaan miltä se orggis näyttää...\nLähetetty: Ke 30.05.2018 17:13\nhttps://www.niemoeller.de/en/w111/w111- ... erzylinder\nLähetetty: To 31.05.2018 07:43\nJoo, tämä se on. Saatavuuskin näyttäisi olevan kohtuullinen (samoin kuin hinnat, alk. 21 eur).\nLähetetty: Pe 10.08.2018 09:23\nKesätauko vielä jatkuu (auton hakua hitsarilta valmistellaan, hommat ovat siellä loppusuoralla).\nTuli sentään vilkkuviiksi hommattua (nupilla ja mansetilla), se autosta oli jonnekin muualle "lainattu"...\nKun ilmat vähän viilenee, alkaa tallissakin viihtyä paremmin.\nLähetetty: Ma 03.09.2018 22:08\nNo nyt on kesätauko viimein ohi! Sain auton lauantaina (toissa päivänä siis) haettua lopulta kotiin.\nSamaan syssyyn autoon tuli uusi akku, sisälokarit eteen, yksi laturi josta saan ainakin kiinnitysraudat,\nsekä yksi Walkerin takapönttö vanhan reikäisen korvaajaksi...\nPeltihommat olivat melko mittavat, mutta nyt on kaikki läpiruostuneet kohdat vaihdettu uuteen peltiin.\nSaumojen jälkikäsittelyä; hiomista, tinaamista, pohjamaalaamista, maalaamista, saumamassausta,\nkotelosuojausta jne. riittää varmaan vielä viikoiksi eteenpäin.\nMuutamat kohdat vaativat vielä jälkitöitä, ovien pohjia pitää vielä parannella (saatan pitääkin kaikki\noriginaalit ovet), vasemman takakaaren peltiä pitää vähän muokata, ja oikean etulokarin aion pelastaa\nvaihtamalla siihen ehjän lampunkupin (tilauksessa). Jollei nyt järkevän hintaista oikeaa etulokaria tule vastaan.\nInnostuin osahankintoihin muutenkin, tänään tilasin ensin autodocista jarrupalat, kampiakselin stefan ja\nkytkimen letkun (kun oli -20% ja tarvi käyttöautoonkin osia). Illalla käytiin hakemassa vielä oviin sisäpuolen\nkromilistat, vasen siiven kromi, pari pyyhkijää, pissapojan pullo... Jos se lista joskus lyhenisi\nAutoahan ei oltu käytetty 4 kuukauteen lainkaan, laitoin lauantaina akun kiinni ja siitähän se röhähti käymään muutamalla\nstarttauksella (varmaan heti kun alkoi saamaan bensaa...) Kaverin mielestä savu oli harmaan sävyistä, pitää tarkkailla.\n4kk reissussa pakkasnestettä oli vajunut mutta öljynpinta (onneksi) ei ollut liikahtanut minnekään... Vesipumpun seutu\non kyllä märän oloinen, pitää jatkaa letkujen ja tiivisteiden uusintaa...\nProjektin priorititeetit varmaan alkusyksyyn ovat: 1) kytkin, 2) peltien jälkihoito ja 3) jarrujen remppaus.\nLähetetty: Ma 17.09.2018 22:29\nViime viikolla posti kiikutti (kotiin asti) Autodoc'ilta osia: kytkinletku, jarrupalat ja kampiakselin stefan joten nyt\nalkoi olemaan kamat kasassa aloittaa kytkimen kunnostus.\nLähtökohtaisestihan kytkintuntuma oli "yhtä puuta". Aloitinkin sitten pääsylinterin irroituksella. Moottoritilasta tuleva\nputki ei ollut lainkaan ruosteessa, ja kytkimelle meneväkin putkikin antautui WD40:lle ja pitkälle jakarille....\nKaksi kiinnityspulttia vielä auki ja pääsylkkää pääsi tutkimaan kädessä. Laitoin sen pystyyn ja hyvät litkut muhimaan\npariksi päivää ainakin. Eiköhän se vielä tuosta saada ns. henkiin.\nUuden letkun lisäksi hyllyssä odottaa uusi työsylinteri, muita hankintoja kytkimen suhteen (pl. uudet nesteet) ei vielä ole tehty.\nToivottavasti ei edes tarvitsisi... Sen verran vakoilin että tähän vielä saisi tilaamalla kytkimen osia, siis levyjä & asetelmia ym.\nKäyttäjiä lukemassa tätä aluetta: 250E, Ocky ja 3 vierailijaa


Kirjojen elämänmullistava taika: Väinö Linna: Täällä Pohjantähden alla 1\nLähettänyt Sinikka / Kirjojen elämänmullistava taika klo 13.08\nKirsi Ranin / Kirsin Book Club 31. tammikuuta 2017 klo 19.47\nAivan samalla äänikirjalla osallistuin klassikkohaasteeseen! Menossa on automatkoilla jo kakkososa, kun tarinaa ei malta jättää kesken. Onneksi tukenani on myös kirjaversio, ettei tarvitse odotella parkkipaikoilla luvun loppumista!\nNiina T. 31. tammikuuta 2017 klo 23.22\nHienon teoksen olet näin juhlavuonna haasteeseen lukenut. Minun täytyy klassikkohaasteen seuraavalle kierrokselle valita jotain suomalaista, Arkkienkeli Oulussa odottelisi lukupinossa, joten ehkäpä siihen tartun viimein.\nVeera 1. helmikuuta 2017 klo 10.47\nTäällä Pohjantähden alla on paras suomalainen kirjasarja ikinä! Toimii kyllä äänikirjanakin hyvin, kuuntelin sen muutama vuosi sitten.


Crankcase – Wikipedia\nEnsiesiintyminen The Transformers (1988)\nKoko nimi Crankcase\nRyhmäsidokset Decepticonit, Triggerconit, Dreadit\nCrankcase on Hasbron luoma Transformers-universumissa esiintyvä Decepticon, joka esiintyi ensimmäistä kertaa Marvelin The Transformers-sarjakuvassa vuonna 1988.\nAlkuperäisessä Transformersissa Crankcase on yksi kolmesta Triggerconista Windsweeperin ja Ruckusin ohella ja he palvelivat Mega-Pretender Thunderwingiä.\nCrankcase julkaistiin vuoden 2007 Transformers-elokuvan lelusarjaan uudelleenväritettynä version Transformers: Cybertronin Red Alertista.\nElokuvassa Transformers: Kuun pimeä puoli Crankcase esitetään Dreadeiksi kutsutun Decepticonryhmän johtajana. Romaani- ja sarjakuvaversioissa hän oli piiloutunut Kuuhun alaistensa, Hatchetin ja Crowbarin, kanssa. Kun Optimus Prime ja Ratchet saapuivat kuuhun tutkimaan Arkkia ja noutamaan Sentinel Primea, Dreadit havahtuivat ja salaa piiloutuivat Autobottien alukseen ja pääsivät maahan.\nElokuvaversiossa heidät nähtiin ainoastaan jahtaamassa Autobotteja valtatiellä heidän viedessä Sentineliä NESTin tukikohtaan ja taistelun aikana Dino ja Bumblebee tappoivat Hatchetin. Crankcase ja Crowbar selviytyvät ja myöhemmin taistelussa Ironhidea ja Sideswipea vastaan Ironhide tappaa Crowbarin ampumalla tätä päähän, lävistää Crankcasen tämän omalla keihäällä. Ironhide paiskaa lopuksi Crankcasen kohti autokauppaa, jonka räjähdys tappaa tämän.\nCrankcase muuntautuu Chevrolet Suburban -hälytysajoneuvoksi.\nElokuvassa Transformers: Viimeinen ritari esiintyy Decpticon nimeltä Berserker, jolla on lähes identtinen ulkomuoto Crankcasen kanssa. Lisäksi elokuvassa esiintyy myös Decepticon nimeltä Dreadbot, joka muistuttaa muuten Crowbaria, mutta muuntautuu ruosteiseksi vihreäksi Volkswagen Transporter T2 -pakettiautoksi. Megatron lupasi Transformer Reaction Forcen sotilaille tappavansa Autobotit, jos saisi avukseen muutaman vankeudesta vapautetun Decepticonin. Dreadbot päästetään vapaaksi, mutta arvaattoman luonteensa vuoksi Berserker pysyy vangittuna. Dreadbot itse joutuu Cade Yeagerin ja Autobottien kimppuun tehdyn hyökkäyksen aikana Grimlockin syömäksi.\nDreadbot ei puhu, eikä Berserkerin ääninäyttelijää ole kreditoitu.\nLisätietoa Crankcasesta TFWIKI.Netissä, Transformers-aiheisesta wikiassa\nNoudettu kohteesta ”https://fi.wikipedia.org/w/index.php?title=Crankcase&oldid=16875670”\nSivua on viimeksi muutettu 4. marraskuuta 2017 kello 22.21.


Työelämän yksinkertaisten asioiden lista - Satu Rämö\n17.4.2017 / 75 Comments\n2. Älä keksi tekosyitä. Suoruus kannattaa. ”En osaa” on paljon parempi kuin ”En ole ehtinyt, koska….”\n3. Älä vieritä vastuuta muille – vaikka sinulla olisikin siihen täysi oikeus. Ei ketään loppupeleissä kiinnosta, että homma meni reisille, koska joku teki sinulle oharit. Hyvä tyyppi kantaa vastuun myös omien alihankkijoidensa ja assareidensa mokista. (Muun muassa siksi esimiehelle maksetaan enemmän kuin assistentille.)\n5. Pidä aikataulut. Jos aikataulu murenee, kerro siitä mahdollisimman aikaisessa vaiheessa (älä siis ota sitä ”Tieto ja valtiohallinnon tietojärjestelmäuudistus” -leikin Tieto-roolia).\nLaura Friman (siis se uusimman Iholla-kauden ässämuija ja Radio Helsingin aamujuontaja, tomittaja, kirjailija jne.) totesi taannoin Facebookissa, että hänen mottonsa elämässä taitaa olla ”Vois jo alkaa tapahtua jotain.” Se on muuten hieno motto. Suorastaan rakastuin siihen. Lauraan olen ihastunut jo ajat sitten – niin hauska, ahkera, tunnollinen ja hullu tyyppi. Siksi meistä olikin kirjailijakollegani Hannen kanssa ihan mahtavaa, että Laura ehtii osallistua järjestämäämme Unelmahommissa After Work -tapahtuman esiintyjiin. Mukana puhumassa myös media-alan moniosaaja, yrittäjä ja hyvinvointivalmentaja, upea Maaret Tukiainen ja ainutlaatuisen kahvialan busineksen perustanut, Warrior Coffeen perustaja ja toimitusjohtaja Riku Uski. Puhumme unelmaduunien tekemisestä: miten siihen tultiin, mikä ottaa päähän ja miten päästä eteenpäin. Ja miten sen oman unelman ylipäätään edes tunnistaa.\nOlisi ihanaa kutsua tuohon tilaisuuteen teidät kaikki hakemaan inspiraatiota ja tutustumaan toisiinsa, mutta valitettavasti tapahtumatilamme on vain muutamalle kymmenelle hengelle ja pystymme molemmat kutsumaan siksi mukaan vain kolme blogimme lukijaa. Siispä – joudumme arpomaan.\n18.4.2017 at 01:23 Vastaa\n10. Kehu kaveria aina kun voit. Anna siis positiivista palautetta toisille, kun siihen vain suinkin tarjoutuu mahdollisuus. Ei tietenkään turhasta vaan asiasta.\n18.4.2017 at 16:00 Vastaa\nKyl kyl, tämä on tärkeää!\n18.4.2017 at 05:01 Vastaa\nPuhu (ääneen)! Niin onnistumiset kuin harmitukset on paras puhua pois, jotteivät ne jää hiljaiseksi jupinaksi ruokkimaan sisäistä marttyyria ja mielensäpahoittajaa.\nNäin on; suora palaute niin hyvistä kuin huonoistakin asioista on tärkeää. Se musta marttyyrimyrkky nimittäin leviää nopeasti jos sitä ei heti rusenna.\n18.4.2017 at 05:15 Vastaa\nUhriutuminen on hanurista. Pyydä apua, jos sitä tarvitset. Marisijat ovat raskaita.\n18.4.2017 at 16:01 Vastaa\nEhdottomasti! Pitää olla pokkaa siihenkin, että sanoo että ei pysty/osaa/kykene. Silloin saa apua ja sitten alkaa hommat taas luistaa.\n18.4.2017 at 05:25 Vastaa\nAnna myös negatiivinen palaute nopeasti ja rehellisesti. Älä verhoa sitä niin taitavasti "korjaavan" palautteen hampurilaisen korulauseisiin, ettei toinen edes ymmärrä saaneensa negatiivista palautetta.\n18.4.2017 at 16:02 Vastaa\nMä oon tässä samoilla linjoilla: suoraan pitää sanoa se huonokin asia.\n18.4.2017 at 06:01 Vastaa\nJos mokaat, korjaa tilanne paremmin kuin alkuperäinen diili oli ja ota opiksesi! Älä jää hautomaan ja vatvomaan tilannetta, huolehdi vain että se ei toistu samanlaisena.\nTosi hyvä! Korjaamalla voi ihan hyvin tehdä alkuperäistä kestävämmän.\n18.4.2017 at 06:20 Vastaa\nPuhu, mutta muista myös kuunnella! Tämä liittyy ihan kaikkeen, mutta erityisesti tällä hetkellä mielessä työtilanteesta puhuminen ja muiden työtilanteiden kuunteleminen. Itse sain erään paikan kuuntelemalla ja kun jouduin paikasta luopumaan muiden työjuttujen takia kaveri osasi valittaa omaa huonoa työtilannettaan, jolloin pystyin ohjaamaan häntä hakemaan vanhaa paikkaani ja hänhän sen sai. Kaikille win-win-tilanne, kaveri sai töitä ja minä uskalsin jättää paikan ilman huonoa omatuntoa kun tiesin että saavat osaavan tyypin hommiin.\n18.4.2017 at 16:04 Vastaa\nAi että miten hyvin meni!\nKuuntelu on muuten todella tärkeää. Usein se vaan tuppaa unohtumaan (myös itseltä), jos on höpöttäjä luonteeltaan. Välillä mä pakotan itseni olemaan hiljaa, pidän suun kiinni enkä keskeytä kertojaa jollain pikkusanoilla, joita tekisi mieli koko ajan heitellä keskustelun sekaan.\n18.4.2017 at 06:29 Vastaa\nErinomainen kirjoitus!! Ja lista oli vahvaa asiaa. Voisin lisätä siihen vielä pari ajatusta: 10) opi virheistäsi mieluiten jo ensimmäisellä kerralla ja 11) pudota "vapaamatkustajat" kyydistä heti, kun sellaisen huomaat. Olis hienoa osallistua teidän tilaisuuteen, mutta aikataulut eivät anna myöten, joten en siis osallistu tällä kertaa arvontaan 🙂 Onnea muille osallistujille!\nHyvät neuvot, kiitos!\n18.4.2017 at 06:36 Vastaa\nÄlä ala palavereissa sihteeriksi. Kirjaa muutama ranskalainen viiva itseäsi varten, jos ei asia muuten pysy muistissa. Näin olet vapaampi osallistumaan keskusteluun. Homma näyttää myös ulospäin huomattavasti aktiivisemmalta ja ammattitaitoisemmalta.\n18.4.2017 at 16:05 Vastaa\nNaulankantaan. En ala! Ikinä.\n18.4.2017 at 06:55 Vastaa\nAika monen listalla jo valmiiksi olleen asian toteutumista helpottaa, kun aikatauluttaa töiden tekemiselle aikaa kalenterissa, ja mielellään arkisin 9-17 välillä!\nAikataulutus – tärkein kaikista. Mitään en saa ainakaan minä aikaiseksi, jos se ei lue listassa ja sille ei ole allokoitu työaikaa.\n18.4.2017 at 08:15 Vastaa\nKerää ympärillesi ihmisiä, joiden kanssa on mukava tehdä töitä. On ihan turha tehdä yksin, jos ei ole pakko.\nOlisipa siistiä päästä teidän tilaisuuteen!\n18.4.2017 at 16:06 Vastaa\nKYLLÄ. Koska töissä vietetään paljon aikaa, niin kyllä seuralla on väliä.\n18.4.2017 at 09:29 Vastaa\nJätä työpaikkakiusaajan puremiset sikseen. Hän on heikko, et sinä. Työpaikkakiusaaja on kivi tiellä, ei kallio jonka ylitse on mahdotonta päästä. Palaudut ja saat unelmaduunin kyllä\nHyvä neuvo kipeään aiheeseen. Kiitos.\n18.4.2017 at 10:00 Vastaa\nMielipidettään saa, voi ja joskus joutuu muuttamaan, älä siis kalkkeudu mihinkään "näin on aina tehty" ajatuksiin.\n18.4.2017 at 16:07 Vastaa\nTämä oli erinomainen! Takin kääntäminen aina välillä tuulettaa mukavasti omiakin kainaloita 🙂\n18.4.2017 at 10:11 Vastaa\n10) ole hyvällä tuulella. Ei tekopirteä eikä naminamipusipusi vaan normaali hyväntuulinen henkilö. Sellaisen kanssa halutaan tehdä töitä. Sellaiselle halutaan jakaa. Ankeuttajat ovat niin raskaita voima- ja intosyöppöjä. Älä juoruile mutta voit avata itsestäsi jotain. Se tekee sinusta ihmisen. Muitakin vinkkejä olisi mutta tämä yksi riittänee 😉 Terveisin Emilia Katajajuuri Emilia.mannisto@gmail.com\n18.4.2017 at 16:08 Vastaa\nKiitos! Kyllä, tärkeää olla oma tavallinen oma itsensä. Osa meistä on puheliaita, osa hiljaisia, ja jokainen osaa halutessaan olla vittumainen, mutta onneksi myös mukava. Aina parempi valita tuo jälkimmäinen vaihtoehto 🙂\n18.4.2017 at 10:38 Vastaa\n10) Uskalla kieltäytyä hommista, joita et pysty tai halua tehdä. 11) Vie silloin tällöin palavereihin pullaa, suklaata tai skumppaa 😀 -Sari-\nAa jee, skumpa mainittu. Kiitos 🙂\n18.4.2017 at 10:57 Vastaa\nOle aina oma itsesi, anna yhteistyökumppaneiden ja asiakkaiden tutustua juuri sinuun, ihanaan aitoon ihmiseen!\n18.4.2017 at 16:10 Vastaa\nSiis nimenomaan; duuninteossa oli se sitten yrittäjänä tai palkkatyöntekijänä tehtyä on aina kyse ihmissuhteista. Ei kukaan halua puhua paperille, vaan tavalliselle, mukavalle ihmiselle.\nMä oon jotenkin niin tottunut tähän islantilaiseen mutkattomuuteen että aloitan ennestään tuntemattomille henkilöille meilitkin sillä lailla Moi Pertti -henkisesti. Aina on kyllä tullut vastaus, joten kai se sitten toimii..\n18.4.2017 at 10:58 Vastaa\nHymyile – kaikesta löytyy aina se positiivinenkin puoli\nMieluummin ilon kuin surun kautta, kyllä!\n18.4.2017 at 11:40 Vastaa\nUskalla avata suusi ja kertoa työstäsi, toiveistasi ja suunnitelmistasi, kun tapaat uusia ihmisiä. Koskaan ei tiedä, millaisia yhteistyökuvioita tapaamisista saattaa viritä.\n18.4.2017 at 16:11 Vastaa\nOon huomannut että on parempi puhua alkuvaiheessakin olevista suunnitelmista avoimesti kuin hautoa niitä itsellään. Näin ne toteutuvat helpommin (eikä kukaan muu kehtaa enää pölliä niitä).\n18.4.2017 at 12:00 Vastaa\nSole poka mikhän! Oo oma ittes, älä esitä!\n18.4.2017 at 13:11 Vastaa\n10) Älä puhu pahaa muista selän takana. Siitä ei koskaan seuraa mitään hyvää.\n18.4.2017 at 16:12 Vastaa\nJep, se ei koskaan kanna mihinkään. Takaisinhan se palaa ja osuu omaan nilkkaan. (Mikä on ihan oikein!)\n18.4.2017 at 13:20 Vastaa\nPistä itsesi likoon! Joskus heittäytyminen vaatii rohkeutta paljastaa jotain itsestään, eikä aina tule vastakaikua, mutta jäät mieliin ja olet inhimillinen.\nTämä oli ihana, kiitos 🙂\n18.4.2017 at 13:25 Vastaa\nOta muutoksiin positiivinen asenne! Alussa on varmasti kankeaa, mutta omaa oloa helpottaa kun muutosvastarinnasta päästää reilusti irti.\n18.4.2017 at 16:13 Vastaa\nKyllä! Ja oon huomannut omissakin hommissa, että ei se suunnan muuttaminen aina ole helppoa. Mutta kertaakaan siitä ei ole kyllä mitään kehnoa seurannut…\n18.4.2017 at 13:53 Vastaa\nMuista ajatella myös itseäsi välillä, ja kertoa muille haluistasi ja toiveistasi. Etenkään ammatilliset toiveet harvoin toteutuvat vain hautomalla niitä sisällään.\nJuuri näin. Parempi pitää ääntä itsestään, ihan sen oman kehtaamispisteenkin yli välillä 😀\n18.4.2017 at 14:25 Vastaa\nHuumorilla pärjää pitkälle. Luo ympärillesi positiivistä ilmapiiriä.\n18.4.2017 at 16:14 Vastaa\nMä haaveilen isosta puujalkavitsivarastosta. Niillä saisi niin helposti tilanteeseen kuin tilanteeseen sinne sopivaa pyrskähtelyä ja syvien vatsalihasten aktivointia 😀\n18.4.2017 at 15:07 Vastaa\nOle ajoissa! Mistään muusta en ole saanut niin paljon kiitosta ja kehuja fiksuudestani, täsmällisyydestäni tai viisaudestani, kuin siitä, että olen tullut paikalle sovittuna ajankohtana.\nKiitos inspiroivasta postauksesta, jälleen kerran!\n18.4.2017 at 15:11 Vastaa\nUnohdin ylläolevasta kommentistani yhteystiedot. Jos arpaonni suosii, niin minut tavoittaa instagram-tililtäni @alicela. 🙂\nKiitos!! Ja juu, instatili riittää hyvin 🙂\n18.4.2017 at 15:53 Vastaa\nJos tulee töppöys tai takapakki, opi siitä , mutta älä jää sitä märehtimään.\n18.4.2017 at 16:16 Vastaa\nKiitos! Ja näitähän tulee kaikille, joten se kuuluu asiaan. On taito oppia ohittamaan kepeyttä vaativat asiat kepeästi. Joku poliittinen suurhenkilö totesi joskus, että olemme ihmisinä juuri niin suuria kuin ne asiat, jotka meitä ärsyttävät ja mielemme pahoittavat. 🙂\nMuista tervehtiä ja katsoa välillä silmiinkin! Ei tahdo täysikasvuisetkaan tervehtimistä aina muistaa…\n18.4.2017 at 16:15 Vastaa\nTotta tuo! Ja vahva kädenpuristus, ei mitään eilispäiväistä ahventa 😀\n18.4.2017 at 18:07 Vastaa\nOman hommani kulmakiviä: anna anteeksi (myös itsellesi!!!) ja jatka eteenpäin mahdollisimman nopeasti ja luontevasti. Ihmisiä tässä vaan ollaan.\n18.4.2017 at 18:08 Vastaa\nArvosta muita. Vaikka olisit täysin eri mieltä, niin muista silti arvostaa ja kunnioittaa toista. Jos et pysty arvostamaan, niin ole ainakin kiinnostunut ymmärtämään miksi toinen ajattelee niinkuin ajattelee. Arvostava asenne välittyy ja toinenkin osapuoli tulee helpommin vastaan.\n18.4.2017 at 19:06 Vastaa\nTunne omat rajasi. Älä ota harteillesi liikaa vastuuta, vaan keskity siihen omaan osaamiseen ja tee hyvin se, mitä osaat ja mistä nautit.\n18.4.2017 at 19:10 Vastaa\nOle oma itsesi ja anna myös muille mahdollisuus olla omanlaisiaan. Porukkaan sopii monta erilaista (työ)kaveria!\n18.4.2017 at 20:43 Vastaa\nMä luulen että sellanen työ- ja arkiminän erottelu on aika kova juttu. Siis vaikka olis se unelmaduuni niin eihän siihenkään laiteta persoonan kaikkia puolia eikä siitä kaikille tutuille selitetä kaikkea vapaa-aikaa. Luulen että se on sama mitä vaikka muusikolla on että vaikka se homma tavallaan on läsnä 24/7 niin ei aina jaksa olla se "muusikkominä". Toki toimii myös ihan perusduunien kanssa, Suomessa on vähän hankalaa erottaa työtä identiteetistä ja joskus se vois olla ainakin jossain määrin ihan tervettä. Nykyaikana ja nettimaailmassa ehkä on se haaste että on joku siivu itseä ja elämää minkä pitää vain itsellään.\nMulla ainakin helpottanut saksalaisessa vs suomalaisessa kulttuurissa että esim mun terveysasiat ei kuulu työnantajalle, mun siviilielämä ei kauheesti kuulu työkavereille ja sitte nettiminän olen valjastanu aika pitkälti musiikkiminän promoamiseen ja sitte lopputila on semmosta missä olen minä vaan ja mistä ei tarvi sen kummemmin meteliä pitää.\nPs. En sijaintini takia ole myöskään arvonnassa, kunhan mielenkiinnosta kommentoin.\n18.4.2017 at 22:42 Vastaa\nRohkeus on menestyksen polttoainetta! 🙂\nemmuksa (at) hotmail.com\n19.4.2017 at 03:31 Vastaa\nTäällä on tosi paljon hyviä juttuja. Paras työpaikka on kun kukaan ei puhu kenestäkään pahaa seläntakana ja ollaan avoimia asioista. Viestintää ei voi olla korostamatta. Eli viestitä asiallisesti ja avoimesti asioista.\n19.4.2017 at 04:06 Vastaa\nOle itsekäs! Oma yritys on sinun laivasi, jota sinä luotsaat. Voit olla ystävällinen ja positiivinen, mutta sinun ei tarvitse miellyttää kaikkia. Ja luota vaistoosi! Ja kun hommat kasaantuvat, tee lista ja aloita purku järjestyksessä, tekemätön homma vie vain energiaa.\nEn myös osallistu arvontaan. Ja onnittelut uudesta kirjasta, pitää se haalia jostain tänne Lappiin.\n19.4.2017 at 06:02 Vastaa\nArvosta omaa osaamistasi. Oman työn markkinoiminen on tuhat kertaa helpompaa kun ihan oikeasti kykenee ajattelemaan että oon muuten pirun hyvä! Tässä oma heikkouteni… kaipaan kauheasti kehuja jotta uskoisin itseeni, joten myöskin toisten kehuminen ja kannustaminen on hyvin tärkeää. Kuten sanoit, älä ole mulkku vaan mukava, kun ei valita paskoista asiakkaista ja yhteistöistä vaan jatkaa eteenpäin ja auttaa muita niin paljon kuin on mahdollista, vähitellen huomaa saavansa huippuja mahdollisuuksia ja arvostusta!\n19.4.2017 at 06:22 Vastaa\nOpettele tekemään asioita pienissä paloissa, niin ne tulee tehtyä melkein vahingossa. Älä odota, että sinulla olisi kalenterissasi kahdeksan tuntia keskeytyksetöntä aikaa, koska sitä ei ole.:) hanna.mannikkolahti@gmail.com, http://www.privatefinnishlessons.com\n19.4.2017 at 07:31 Vastaa\nHei satutko muuten tietämään verotuksesta Islannissa? Saatan päätyä sinne kesätöihin kahdeksi ja puoleksi kuukaudeksi tänä kesänä, ja rupesin miettimään, minkä verran tavallisesta matkailualan työstä jäisi tuolta ajalta käteen.\nIhanaa kevättä ja kesää <3\n19.4.2017 at 09:31 Vastaa\nPuhu kollegojen ja muiden työtuttavien kanssa myös "mukavia", jolloin tiedätte toisistanne hieman myös työmaailman ulkopuolelta. Monella on vaikkapa harrastusten kautta asiantuntemusta oman ydinosaamisalueen ulkopuoleltakin ja se jää turhaan pimentoon jos töissä puhutaan vain siitä ydinasiasta. Monenlaiseen kysymykseen voi löytyä asiantuntija ihan siitä sermin takaa, usein ei vain tajua kysyä.\nOlis unelmahomma päästä mukaan! Jos vaikka saisi rohkeutta oman firman pystyttämiseen….\n19.4.2017 at 10:28 Vastaa\nIdeoi ja kehittele asioita eteenpäin yhdessä erilaisten ihmisten kanssa. Erilaisten näkökulmien yhdistelmä voi synnyttää hienoimmat ideat.\nAfter Work kuulostaa tosi hyvälle! Autan työkseni nuoria löytämään oman unelmahommansa. Uskon että After workilta löytyisi inspiraatiota omaan työhön. Jos onni osuu kohdalle, minut tavoittaa heidiharju1@gmail.com\n19.4.2017 at 20:41 Vastaa\n10) Hymyile sillai aidosti ja katso silmiin. Käytä hampurilaisteoriaa, kerro ensin jotain positiivista ja sitten rakentavaa palautetta. Katso edelleen välittäen keskustelukumppania silmiin. Aloittelevan bloggarin terveiset Köpiksestä. Olen täysin unelmahomma kirjanne pauloissa, upea inspiroiva teos. kiitos. asta.ojvind@gmail.com\n20.4.2017 at 07:47 Vastaa\nHyväksy se, että myös itselläsi on joskus huonoja päiviä, jopa pidempiä tuottamattomampia aikoja, syystä tai toisesta – joskus kannattaa hyvällä omalla tunnolla levätä tai ainakin olla tuntematta syyllisyyttä siitä, että homma ei kulje. (taateli.kytola@gmail.com) 🙂\n20.4.2017 at 08:17 Vastaa\n10. Järjestä aikaa perheellesi, ystävillesi, harrastuksillesi, liikunnalle ja levolle, sillä "kokonainen elämä" on tärkeä vastapaino työlle. Uusia ideoita ja ratkaisuja työhaasteisiin pulpahtavat usein mieleen kun aivot saavat levätä ja touhuta muiden asioiden parissa. Ajattele vaikkapa, että elämä on kuin auringonkukka, ja työ on vain yksi kukan terälehdistä.\n20.4.2017 at 13:49 Vastaa\n10) Älä selittele. Jos mokasit, pyydä anteeksi ja kerro, miten ja milloin aiot korjata mokan.\nLuin tuon kirjasi ja tykkäsin satasella. satukivisto(at)gmail.com\n21.4.2017 at 04:15 Vastaa\nÄlä tee "niin kuin aina on tehty", vaan tee kuten Batman asian hoitaisi. Etsi uusia, virkistäviä ajatuksia ja toimintatapoja.\n21.4.2017 at 05:35 Vastaa\nPysy uskollisena itsellesi ja unelmillesi, luota molempiin, ole sinnikäs. Älä lannistu, vaikka et saa työtä kymmenestä ensimmäisestä paikasta, joihin tarjoat osaamistasi. Tarjoa työpanostasi seuraavaan kymmeneen paikkaan, ja sitä seuraavaan, ja sitä…!\nMieti, miten sinun työpanoksesi konkreettisesti auttaisi niitä, joille työtäsi tarjoat ja kerro tämä työnantajalle. Muokkaa osaamistasi tarvittaessa työnantajan tarpeiden mukaiseksi. Tee itsesi tarpeelliseksi!\n21.4.2017 at 20:42 Vastaa\nEn voi osallistua, vaikka olisipa kyllä mukava liittyä seuraan 🙂 Mutta kommentiksi voisin heittää, että tehdessä jotain uutta, on uskallettava olla alkuun myös surkea. Kun tekee ja nauttii, niin siitä on hyvä lähteä liikkeelle. Jos odottaa vain täydellistä, ei ehkä uskalla testata omia rajoja.\n22.4.2017 at 03:21 Vastaa\nMieti asioita myös toisen näkökulmasta – tämän jälkeen jokin aluksi hassulta tai epäoleelliselta tuntunut seikka muuttukin usein ymmärrettäväksi.


"Jatkossa ei työtunteja anneta, jos ei tee lakkopäivinä töitä" – PAU: Postin lakon aikana nollatuntilaisia lahjottu ja peloteltu töihin työvuorojen menettämisen uhalla - Seura.fi\nJulkaisupäivämäärä 02.09.2019 18.04\n(Päivitetty 03.09.2019 09.14 )\nPostin vuokatyöntekijöitä painostetaan töihin postinlajittelijoiden ja -käsittelijöiden lakon aikana. Smile Henkilöstöpalvelut kiistävät väitteen pelottelusta, vaikka luottamusmies kertoo kolmesta eri tapauksesta.\nPirkanmaan Posti- ja logistiikka-alan Unionin (PAU) pääluottamusmies Leo Harra kertoo Seuralle, että vuokratyöntekijöiden työvuoroja on uhattu ottaa pois, jos he osallistuvat meneillään olevaan lakkoon eli jättävät saapumatta töihin.\nKyseisillä työntekijöillä on nollatuntisopimus, joten heillä ei ole mitään työsuhdeturvaa.\n”Minulle on henkilökohtaisesti useampi smilelainen kertonut, että heitä on pyydetty lakon aikana töihin. Jos he eivät suostu tulemaan töihin, heidän suunnitellut työtunnit annetaan jollekin toiselle työntekijälle. Heillä on kauhea pelko, saavatko he enää jatkaa töissä. Heitä on uhkailtu näin”, Pirkanmaan PAU:n pääluottamusmies Leo Harra sanoo.\nHarra kertoo, että nollatyötuntilaista vuokratyöntekijää on uhkailtu esimerkiksi viikon työvuorojen menettämisellä.\nSmile Henkilöstöpalvelut on yksi Postiin vuokratyötä tarjoava yritys. Postissa työskentelee noin 220 Smilen työntekijää, joista noin 80 Tampereella.\nSmile Henkilöstöpalvelut kiistää uhkailun\n”Olemme vastuullinen työnantaja. Meidän työntekijöillämme on yhdistymisvapaus eli he saavat osallistua halutessaan työtaistelutoimenpiteisiin, eikä se vaikuta heidän tuleviin töihinsä. Me emme edes lähde mukaan postin tes-muutokseen, vaan jatkamme samoilla työehtosopimuksilla kuin ennenkin”, Smilen viestintä- ja markkinointijohtaja Hanna Lehto sanoo.\nPosti ja logistiikka- alan unioni PAU:n puheenjohtaja Heidi Nieminen on kuullut uhkailusta. Hän pitää sitä vakavana.\n”Smile on ainakin soittanut vuokratyöntekijöitä läpi ja sanonut, että jatkossa ei työtunteja anneta, jos ei tee lakkopäivinä töitä. Tosi inhottavaa, koska nollatuntilaiset ovat työmarkkina-asemaltaa kaikkein heikoimmassa asemassa. Täytyy nostaa hattua, että he ovat painostamisesta huolimatta rohkeasti mukana lakossa”, Nieminen sanoo.\nPAU on laajentanut lakkoa vuokratyöntekijöiden kokeman painostamisen takia koskemaan myös trukkikuskeja.\nAinakin vuokratyöyritys Innohouse on lähettänyt työntekijöilleen viestin, jonka mukaan lakko ei koske Innohousen vuokratyöntekijöitä.\nNyt kun postin omat työntekijät ovat lakossa, muita työntekijöitä yritetään saada kaikin keinoin tilalle. Posti tilaa vuokratyötä muun muassa Smileltä, SOL:lta ja Innohouselta. Posti tarjoaa vuokratyöntekijöilleen lakkopäivinä roimia palkankorotuksia.\n”Vuokratyöntekijöille tarjotaan viiden euron korotusta 12 euron tuntipalkkaan ja vielä tuplavuoroja ja ylityökorvauksia siihen päälle. Esimiehille on tarjottu 200 euron tuotantobonusta, jos osallistuu tuotannon töihin lakon aikana. Nämä ovat rahakkaita tarjouksia, vaikka työnantaja on koko viikon valitellut säästötarpeista, joiden takia tessiä vaihdetaan halvempaan”, Heidi Nieminen sanoo.\nPosti työnantajana on ilmoittanut siirtävänsä pakettilajittelun työntekijät Jakajien työehtosopimukseen, jolloin työntekijöiden ansiot laskevat PAU:n laskeman mukaan jopa 30—50 prosenttia.\nPostin lakko kestää näillä näkymin keskiviikkoyöhön kello 24 asti.


Tästä on hyvä jatkaa!: Rahat pois tai hyviä tarjouksia - miten sen nyt ottaa...\nRahat pois tai hyviä tarjouksia - miten sen nyt ottaa...\n... Helsinki on täynnä tarjouksia...juuri kun on päästy tammikuun alennusmyyntien jälkeen sijoittuvista poistomyynneistä alkaa uusi rumba! Uudet alennusmyynnit! Hyvä tietysti kuluttajille.\nJuuri nyt ovat alkaneet Sokoksen 3+ Päivät ja juuri päättyivät: Forumin Hintasirkus ja Kampin kampitus! Molemmat ovat kampanja-alennusmyyntitempauksia.\nSamoin juuri nyt on Itäkeskuksen: Hinnat Kuutamolla ja vain pari viikkoa niin alkaa se koko kaupungin (muka) rakastama ja odottama: Stockmannin Hullut Päivät!\nSellossakin (Espoossa) oli Sellon Sembalot. Sello on muuten valtaisa kauppakeskus. Siis siellä oli alennusmyynti. Iso Omena (Espoon Matinkylässä) ilmoitteli myös omasta alennusmyynnistään. Onhan niitä vielä muitakin. Jumbossa omat, Vuosaaressa omat...jne.\nJo on ajat muuttuneet... 1960-luvulla suurin osa kesävaatteistani teetettiin ompelijalla. Kuten kaikkien tyttöjen mekot ja hameet sekä puserot. Toppatakit ostettiin ja housut. Mutta paljon teetettiin, ja äiti ompeli myös. Siinä sivusta asioita seuranneena pian sitä ompeli jo itse itselle. Oikeastaan se, että oppi itse ompelemaan, avasi aivan uuden maailman. Luovuuden.\nEnsimmäiset pitkät housut ompelin äidin pellavaisesta pöytäliinasta. Kysyin, luvan ja niin ilmaantui kuin tyhjästä hienot ja muodikkaat housut, joita moni ihaili ensimmäisellä ulkomaanmatkallani, Ruotsin laivalla. Mistä tällaisia saa? Joku ihana hykerrys kävi sisälläni, olin onnistunut. Seuraaviin housuihin leikattiin ja kiinnitettiin kukkakankaasta kukkia, ja saksalaiset turistit halusivat meistä oikein valokuvia. Oltiin kuulemma hippejä, vai oltiinko? Ei me tiedetty, mutta kukitetut housut hulmusivat kesätuulessa lähes kuin hame.\nNiin on maailma muuttunut Eskoseni, tokaisu käy aina tuon tuostakin mielessäni. Todella, vai onko sittenkään.\nPääsiäistä odotellessa tässä kuva Helsingin asematunnelin kukkakaupan tarjonnasta. Lienee ollut vielä niin aamu kun otin kuvan, että kaikkia kukkia ei oltu laitettu esille. Keväthän on myös tulppaanien aikaa. Voi miten rakastankaan tulppaaneja! Mutta tässä nyt narsisseja.\nKevättä odotellessa! Palaillaan!\nJael 20. maaliskuuta 2013 klo 22.02\nOnpa paljon kaikenlaisia hinnanalennustapahtumia! Ja onnekas kun osaat ommella;minä osaan vain jotain ihan perus sellaista..Mukavaa keväänodotusta Kaisa!\nKaisa 21. maaliskuuta 2013 klo 21.38\nJael, tämä on nyt tätä aikaa, syksyllä taas sama rumba. Joo, mukava on ommella, vaikka nykyisin teen lähinnä mielessäni yhtä sun toista...ehkä ne joskus toteutuvat! Kaunista kevättä sinulle, blogisi hehkuu. terv. Kaisa


Mitä lapset syö? Tänään parsakaalikeittoa. | Selviytymistarina\nMitä lapset syö? Tänään parsakaalikeittoa.\nJulkaistu huhtikuu 8, 2015 by nannakoo\nMeillä tehdään todella harvoin arkena ”oikeaa ruokaa”. Eli sellaista, missä on se ruokaruoka, lämmin lisuke ja kylmä lisuke eli salaatti. Yhden ruokalajin taktiikalla mennään! Keittoa tuunaan usein pähkinä- ja siemenseoksella, versoilla tai kananmunahakkeluksella. Tämänkin keiton taapero nautti sekoitettuna keitettyyn ja liffattuun kananmunaan. On myös helpommin syötävää! 😉\nKäytä samaa kokoluokkaa olevia kasviksia, iso kaali – iso peruna – iso sipuli tai toisin päin.\nKuori peruna ja lohko isoiksi paloiksi, pilko sipuli pieneksi, laita kiehumaan mahdollisimman vähään veteen. Putsaa parsakaali kokonaan. Kuori varsiosaa, jos siinä on paksu kuori, mustaa tai muuta epämääräistä. Viipaloi varsi ohuiksi viipaleiksi, erottele nuput niin, että niihin jää mahdollisimman vähän vartta. Lisää varsi kiehumaan, kun perunan keittoaikaa on jäljellä noin 7 minuuttia. Lisää nuput, kun keittoaikaa on jäljellä noin 3 minuuttia. Niille riittää höyrystyminen. Koita ajoittaa kypsyminen niin, että parsakaali jää tummanvihreäksi.\nKaada keitinvesi astiaan, lisää kasviksiin pieneksi pilkottu valkosipuli, soseuta kasvikset ja lisää keitinvesi takaisin kattilaan. Lisää myös kerma. Kuumenna kiehuvaksi. Suurusta keittoa Maizena-suurusteella, jota voi lisätä suoraan kiehuvaan nesteeseen. Saat sillä keitosta pehmeää ja muhevaa.\nMausta suolalla, ripauksella meiramia ja hipulla aromisuolaa eli arominvahvennetta. En yleensä käytä arominvahvennetta mihinkään, mutta tämä ruoka on poikkeus.\nMitä (kasvissyöjän) pienet lapset syö?\nYritin googlettaa lapsen ruokkimista pari vuotta sitten ja vuosi sitten olin suunnilleen paniikissa. Nyt voin kertoa kaikille vastauksen: Ruokaa! Ihan samalla tavalla, kuin aikuiset eikä siinä tarvitse sen enempää temppuilla. Meillä lapsi maistoi appelsiinia noin kuukauden vanhana ja kiiviä parin kuukauden iässä. Ajattelimme antaa maistella omia ruokiamme, että tottuu makuihin. Äiti kertoi ristiäisten aikoihin, että ei muuten kannata vielä ihan kaikkea antaa. Eipä ollut tullut kenellekään mieleen sanoa aiemmin…\nNeuvolassa keskustelimme ruokailuista puolen vuoden paikkeilla. Täti oli sitä mieltä, että lapselle pitää antaa kaksi lämmintä ateriaa, koska lämmin ruoka kasvattaa. Ongelma vaan oli siinä, että lapsi nukkui yöunta siihen aikaan, kun olisi pitänyt syödä jo aamupalaa, päiväunia lounasaikaan ja välipala-ajan yli ja toista lämmintä ruokaa on vähän vaikea tarjoilla, jos ensimmäisen syö vasta iltapäivällä. En myöskään ymmärtänyt logiikkaa siinä, miksi porkkana-perunasose (jopa 46 prosenttisena purkista) antaisi enemmän kasvun aineksia, kuin kotimaiset tuoreet marjat ja vaikkapa rahka. Niimpä meillä mentiin unien vähenemiseen ja unirytmin muuttumiseen asti yhdellä lämpimällä ruualla. Noihin aikoihin koin lapsen ruokkimisen todella vaikeaksi ja uusia ruoka-aineita varten piti tehdä lista. Pidin kuitenkin mielessä tädin ohjeen säännöllisestä ruuan tarjoamisesta. Eli jotain evästä eteen kolmen, viimeistään neljän tunnin välein. Syö tai ei. Opin myös, mitä kannattaa yrittää ja mitä ei. En halunnut opettaa lasta siihen, että dissatessaan yhtä ruokaa saa seuraavan, joten en edes kokeillut kuin varmoja vaihtoehtoja. Meillä nukuttiin monet 4 tunnin päikkärit marjojen ja maidon voimalla, mutta luotin lastenlääkäriin, joka sanoi maidon olevan ruokaa. Ja kappas, ihan on tytär samalla käyrällä kasvanut ja nyt syö kaikkea, mitä on keksitty tarjota!\n1 vee ja vähän päälle\nNykyisin taapero syö kaksi lämmintä ateriaa. Yleensä järjestän niin, että lapsi syö lämmitettävää ruokaa (eli tähteitä) lounaalla, valmistan ruuan päiväunien aikana tai niiden jälkeen ja päivällinen on ns. uutta ruokaa. Jos tähteitä ei ole, turvaudun lounaalla valmisruokaan tai pakastimeen. Joo, tunnen pienen pistoksen aina, kun ruokapurkin kansi napsahtaa… Onneksi yleensä viikonloppuruokaa riittää keskiviikkoon asti.\nKoitan edelleen hallita lapsen ruokailua enemmän kokonaisuutena, kuin ateria kerrallaan. Jos aamupalalla syödään rahkaa tai kananmunaa, toinen aterioista voi olla kasvisruokaa ilman protskubuustausta. Jos totean iltapäivällä lapsen syöneen esimerkiksi jugurttia, leipää, pastaa ja tomaattikastiketta, päivälliseksi tarjoan enemmän proteiinia. Kananmunat ovat todella käteviä! Jos mietin jo edellisen päivän protskumäärän olevan alhainen, teen ruuan periaatteessa tuplaprotskuilla eli vaikkapa munakasta jauhelihalla, kasvisruokaa linsseillä, pavuilla tai soijalla ja lisäkkeenä kananmunaa, kalaa tai lihaa. Aamu-, ilta- ja välipalalle kätevä ravinnelisä on chian siemenet, koska en halua syöttää montaa kananmunaa päivässä.\nPakastan edelleen lapselle pieniä nökäreitä raakaa lihaa ja kalaa, mutta myös kypsää. Raaka liha tai kala taipuu keittoon (eli soseeseen), mutta kypsä jauheliha on helppo sulattaa vaikka yhteisen kasvispaistoksen tai munakkaan kaveriksi. Soseutettu peruna ja muut tärkkelystä sisältävät valmiit ruuat eivät kestä pakastusta. Suuritöisempiä kasviksia olen pakastanut soseena pienissä erissä. Esimerkiksi kurpitsa on kätevä soseen tai sopan maustaja. Helppoja lapsen ruuan aineksia ovat myös pakastetut parsa- ja kukkakaalit, yrtit sekä yli 1-vuotiaalle pinaatti. Kasvissose jauhelihalla, kalalla tai kananmunalla on helppo tehdä pienessäkin erässä, on koostumukseltaan lusikoitavaa/haarukoitavaa, mutta pureskeltavaa ja maistuu varmasti.\nBonne-merkillä on valmista hedelmäsosetta, jota on helppo käyttää maustamattoman jugurtin ja rahkan seassa. Siitä voi myös tehdä kiisseliä tai keittoa. Kiisselipohja syntyy esimerkiksi sekoittamalla perunajauhoa kylmään omenamehuun ja kuumentamalla seoksen. Tönkköön kiisselipohjaan (tuplamäärä perunajauhoa) lisätään sosetta ja homma on valmis. Toki samalla tavalla voi tehdä soppaa myös pilkotuista hedelmistä tai pakastemarjoista. Vaihtelua sormin ruokailuun!\nSokerin välttäminen on kovasti pinnalla. Itse käytän hunajaa ja tytär tuntuu tietävän hunajapurkin paikan… Ennen vuoden ikää laitoin lapsen ruokiin makeutukseksi päärynää, mangoa, mansikkaa tai liotettua taatelia. Kerran koitin antaa sunnuntaiaamun kunniaksi viilin kanssa hilloa. Lapsi jätti hillot syömättä ja söi viilinsä tuoreiden puolukoiden kanssa.\nKipeälle lapselle erään lastenlääkärin ohje oli syöttää kananmuna päivässä ja juottaa maitoa niin paljon, kuin lapsi sitä juo. Kuulemma pelkkä maitokin riittää ja lapsi saa siitä kaiken, mitä kipeänä tarvitsee. Kun lapsen iho alkoi kuivua ja tuntui, että ruokaa menee todella vähän, lisäsin siihen ruokaöljyä. Se tuntui auttavan ihoon ja lapsi myös piristyi. Ruokahalu on meillä selvin merkki terveydentilasta!\nOlen yrittänyt suhtautua asiaan niin, että puhdas ruoka ja kultainen keskitie antaa hyvät lähtökohdat. Turhaan yritän hirveästi pingottaa, kun päiväkodissa ja koulussa syödään jotain, minkä sisältöä en ehkä edes halua tietää. Ja jossain kohtaa se mokoma kuitenkin romuttaa mun hyvän työn valvomalla pitkin yötä ja myrkyttämällä itseään roskaruualla, alkoholilla ja tupakalla! 😉\nKategoria(t): Äitinä, Reseptit, Syömähommia Avainsana(t): ajatuksia, ajatuksia äitiydestä, arkiruoka, chia, helppo illallinen. Lisää kestolinkki kirjanmerkkeihisi.\n← Tästä lähdetään: Piha!


Radio Rockin juontajalta hurja raivokohtaus suorassa lähetyksessä: "Saatanan rusinannuuhkijat" - Viihde - MTV.fi\nRadio Rockin juontajalta hurja raivokohtaus suorassa lähetyksessä: "Saatanan rusinannuuhkijat"\nViihde Julkaistu 21.04.2017 14:04\nRadio Rockin Korporaatiossa nähtiin melkoinen avautuminen, kun Matti Nykästä ei saatu toivotulla tavalla langan päähän.\nRadioshow'n Facebook-sivuilla julkaistu video starttaa mahtipontisesti Kim Sainion raivokkaaseen ja perisuomalaiseen tapaan huudetulla kirosanalla. Tähän perään Sainion juontajakollega Harri Moisio toteaa ykskantaan:\n– Houston we have a problem!\nSainio aloittaa varsin pitkän ja perusteellisen avautumisen Matti Nykäsen puhelinnumeron saamisen vaikeudesta, ja antaakin tulla oikein kunnon täyslaidallisen. Kuppi menee lopullisesti nurin ilmeisimmin siitä syystä, että vaivalla hankittu numero ei toimi, eli Nykäseen ei saada yhteyttä.\n– Kun vihdoinkin päästään siihen saatanan puhelinnumeron näpyttelyyn, niin tuotantoyhtiössä ei ole pystytty keskittymään siihen, että ne v*tun numerot olisi oikein, hän raivoaa.\nSainiota sapettaa syystäkin, sillä he ovat mainostaneet Nykäsen puhelinhaastattelua etukäteen.\n– Sitten nämä saatanan rusinannuuhkijat ei osaa laittaa numeroita oikeaan järjestykseen, Sainio pauhaa.\nLopulta radiotähti kuitenkin rauhoittuu.\n– Sieltä saattoi kuulua rivien välistä se turhautuminen, Sainio toteaa huutaen kuitenkin vielä kunnon ärräpään perään.\nLittle Mix -kaunotar julkaisi uhkean kuvan – piskuinen toppi uhmaa painovoimaa The Rasmus -kitaristille lopullinen avioero


Makutestissä Blå Band -retkiateriat – Natural Born Fishers\nMakutestissä Blå Band -retkiateriat\ntomi Jotain muuta Metsästys- ja erätarvikkeet Sekalaista jorinaa 10/11/2014 | 0\nBlå Band -retkiateriat\nMeille tarjoutui mahdollisuus maistella Blå Bandin uusimpia retkiaterioita. Omat kokemukseni valmiista retkiruuista ei liiemmin kaksinen ole. Armeijassa olimme tiedustelukoulutuksissa suhteellisen paljon telttamajoituksessa ja minestronekeitot ja italianpadat tulivat silloin liiankin tutuiksi. Tuotekehitystä on kuitenkin retkiruuissakin täytynyt tapahtua ja niinpä päätimme tutustua miltä uusimmat kuivamuonat maistuvat ja olisiko niistä vaihtoehdoksi reissueväille.\nKokemuksen ja iän myötä kalastus- ja erästelyreissujen yhdeksi ehkä tärkeimmistä osa-alueista on muodostunut ruokailu. Nuorempana sitä ei niin aina välittänyt, mukana saattoi olla saarioisten roiskeläppäpitsa tai eilispäivän sämpylä voipaakulla. Nykyään on toisin. Yksi suurimmista nautinnonlähteistä elämässä ylipäänsä on ruoka ja varsinkin luonnon äärellä nautittu hyvä sapuska hakee vertaistaan. Kenttäolosuhteissa ruuanlaittoon ei vain ole aina mahdollisuuksia tai halujakaan uhrata paljon vaivaa ja aikaa. Hyvää pitäisi saada nopeasti ja helposti. Lisäksi verensokerinheilahtelut ja väsymys saattaa aiheuttaa hermojen kiristelyä jo vähäisemmänkin vastoinkäymisen ilmaannuttua mitä tulee kokkailuun luonnon helmassa. Kokemuksen ja erehdysten kautta reissuilla on nykyään mukana sankogrilli ja tarvikeaineet valmiiksi käsiteltyinä ja annosteltuina omiin minigrip-pusseihin. Matkamuurikkapannussa kyllä mukavasti paistaa filettä ja juureslastuja, eipä siinä mitään. Mutta aina on olemassa vaihtoehtoja.\nHeti ensimmäisenä huomiona, että makuvaihtoehtoja todellakin piisaa. Jo pelkästään retkiaterioita Blå Bandilla on kymmenen ja tähän päälle vielä toiset reilu kymmenen Lämmin Kuppi -keittomakua. Pussin kyljestä kun lähdin tavaamaan, niin kulmia nostattavaa oli huomata parasta ennen päiväys kesäkuussa 2017. Ennakko-oletus siitä, että nämä pussit ovat täynnä kaikkea mahdollista E-merkittyä alkoi vahvistua, mutta sisällysluettelo ei näyttänytkään niin pahalta. Itse asiassa suurimmaksi osaksi retkiaterioissa ei ollut lainkaan E-alkuisia lisäaineita. Suurin osa aterioista sisälsi vain perusruoka-aineita sekä etikkahappoa ja tärkkelystä. Lohduttava tieto tällaiselle luomuhipille.\nValmistaminen ei voisi helpompaa olla. Ateriat tulevat tukevissa vesitiiviissä annospusseissa, joista vaan kulmaa vähän auki ja kuumaa tai kylmää vettä sisään mittamerkkiin saakka ja suljin kiinni. Kymmenisen minuutin päästä ruoka oli valmis. Kylmää vettä laitettaessa kypsytysaika on pidempi, mutta me emme sitä kokeilleet, kun kuumaa vettä oli kerran käytettävänä. Pussi on sen verran jämäkkä, että ruokailu onnistuu myös suoraan siitä eikä lautasia/pakkia välttämättä edes tarvita. Pitäisköhän Blå Bandin kehitellä tuohon pussiin vielä integroitu puinen kertakäyttölusikka, niin ei tarvitsisi muistaa edes lusikkahaarukka-yhdistelmää ottaa mukaan… Joka tapauksessa tunnelma oli aika euforinen, kun nälkäisenä avasin pussin ja intialaisen kanapadan curry lehahti nenään. Kyllä, tämä on oikeasti hyvää!\nEihän sitä kerrasta vielä usko ja maistoimme vielä kolmea eri makuista kanapastaa ja riistapataa sekä pasta bolognesea. Eikä yksikään pettänyt.\nValmis retkiateria vs. Eväät/kokkailu luonnossa\nKyllä tässä nyt pitää reissuruuat suunnitella jatkossa retkiaterioiden varaan, liian moni seikka puhuu sen puolesta:\n– Eväsleivät pitää etukäteen tehdä ja ovat aika kälyisiä monen tunnin jälkeen kun niitä kääreestä avaa.\n– Kylmänkohmea reissumies, jonka välissä juustosiivu sekä lauantaimakkara ei paljon lämmitä.\n– Kertakäyttögrilleissä tai sankogrilleissä on oma vaivansa kaikkine tarvikkeineen, mukaan pitää ottaa aina muovikassillinen erilaista tarveainetta polttopuista ja makkarapaketeista lähtien.\n– Retkiaterioihin riittää, kun viitsii lämmittää veden valmiiksi termariin. Jos ei siis halua kylmänä syödä. Lämmin ruoka lämmittää kohmeista miestä ja mieltä.\n– Makuvaihtoehtoja riittää ja ylensyöntiin taipuvainen ottaa useamman eri aterian, joita on mukava vaikka tunnin välein huiviin kietaista.\n– Retkiateria on niin helppo ja nopea, että onnistuu vaikka veneessä myrskyisällä selällä.\nVielä kotona valmistin Lämmin kuppi metsäsienikeiton juustokrutongeilla. Oli kyllä todella hyvänmakuinen ja krutongit antoivat kivasti suutuntumaa. Maistatin keittoa pojalle, joka ei ikinä syö mitään, missä on sieniä ja hän sanoi, että ensimmäinen sieniruoka, josta oikeasti tykkää, että sellaista.\nEdelleen kevään ensimmäinen siika paistetaan retkimuurikalla kallion kolossa ja nautitaan kevätauringon lämmössä haahkojen auvo-huuteluja kuunnellen. Mikään gourmet-ravintolan kala-annos ei sitä voita. Ja voihan sitä joskus makkaraa tikunnokassa grillailla, elävä tuli luo tunnelmaa ja vähän lämmittääkin. Mutta jos nyt mietitään, että millä vatsat reissuilla täytetään, niin… päivänselvää, että repussa on aina muutama Blå Bandin retkiateria mukana.\nBlå band kanapasta kuivamuona retkiateriat Retkiruoka ruokailu luonnossa ruuan säilyvyys valmisateriat\nPrevious: Previous post: Kalajuttuja Hangosta\nNext: Next post: MTX-otsavalaisin – ja yön pimeyteen…


Keskustan puoluekokouksessa Oulussa hyppy hybridimalliin · Congress Network Finland ry\nKeskustan puoluekokouksessa Oulussa hyppy hybridimalliin\nTeksti Riina Aikio\n”Kun otin päävastuun puoluekokouksen järjestämisestä, en osannut kuvitellakaan, mitä olisi odotettavissa.” kertoo Oulussa 4.–5.9.2020 järjestetyn Keskustan puoluekokouksen järjestelyistä vastannut järjestökehittäjä Sanna-Mari Talala.\nNäihin ajatuksiin on jokaisen tapahtumajärjestäjän ollut helppo samaistua: kukaan ei osannut ennustaa pandemiaa ja sitä, miten se tulisi tapahtuma-alaa ja järjestäjiä koettelemaan. Kaikista lukuisista muutoksista ja epävarmuustekijöitä huolimatta kokous Oulussa oli onnistunut.\nAlun perin Vantaalle kesäkuun alkuun suunniteltu kokous siirtyi keväällä tehdyssä päätöksessä pidettäväksi Ouluun. Oulu on sitkaasti hakenut Keskustan puoluekokousta järjestettäväksi jo vuodesta 2014 alkaen. Tarjouskilpailun voittanut Oulu tarjosi järjestäjille mahdollisuuden toteuttaa terveydelle turvallinen kokous.\n”Uudessa suunnitelmassa lähdimme hakemaan erityisesti turvallisen kokouksen mallia”, kuvailee Talala.\nOuluhallin vahvuutena oli muiden muassa se seikka, että tila mahdollisti kaikkien toimintojen järjestämisen yhden katon alla 2700 hengelle turvavälit huomioiden.\n”Ouluhallissa oli kokonaispaketti kunnossa”, perustelee Talala.\nYhden kokouspaikan mallista 15 aluepisteeseen\nViimeisin versio kokouksen järjestämisestä tehtiin 13.8., eli vain kolme viikkoa ennen h-hetkeä. Päätöstä edelsi neljä eri Ouluhallin pohjapiirrosmallia ja suunnitelmaa. Tämä kertoo siitä realismista, jonka valossa suurkokous poikkeusoloissa järjestettiin. Perinteisestä yhden paikan kokoustamismallista siirryttiin maakuntamalliin, jossa käyttöön otettiin 15 aluepistettä. Menettelyllä halutiin taata se, että jokainen pääsisi osallistumaan ja seuraamaan kokousta ilman, että tarvitsisi matkustaa.\nErityisen jännitysmomentin järjestämiseen toikin juuri hybridimalli, jossa pääkokouspaikan lisäksi kokous toimisi samanaikaisesti eri pisteessä ympäri Suomen. Jännitys osoittautui turhaksi, sillä raahelainen Tuupa Records Oy, oululainen Saha Prod Oy ja CNF ry:n verkostossakin toimiva Oulun Kongressitekniikka Oy hoitivat kokouksen tekniikan ja kuvausten tuottamisen mallikkaasti omia valtakunnallisia verkostojaan hyödyntäen. Pelkästään aluepisteet työllistivät yhteensä noin 30 ääniteknikkoa ja työntekijää.\nItse pääkallopaikalla Oulussa kokouspaikka jaettiin 500 henkilön lohkoihin, saatavilla oli käsidesiä ja kasvomaskeja kokousvieraita turvaamaan. Poikkeusolojen kokouksen järjestäminen on vaatinut myös erityisen tehokasta viestintää. Ennakkoilmoittautumisiin ja viestimiseen kokokseen käytössä oli CNF ry:ssäkin vaikuttavan Prospectum Oy:n tapahtuman hallinta- ja viestintäpalvelu Eventos.\nHyviä oppeja ja käytänteitä tuleviin kokouksiin\nJärjestäjälle tilanne on ollut koetteleva, sillä ohjeistus tapahtuman järjestämiseen on muuttunut noin kahden kuukauden välein. Pohjapiirroksen muuttuessa neljättä kertaa on ydintiimin pelattava erityisen hyvin yhteen. Poikkeusolojen kokousta järjestettäessä kaupungin, Oulu Convention Bureaun, asiantuntija-apu on ollut erityisen tärkeä.\n”Ei ole ollut mitään sellaista kysymystä, jonka vuoksi olisin jättänyt soittamatta OCB:lle. Aina olen saanut vastauksen”, kiittelee Talala.\nMyös tapahtuman turvallisuudesta vastanneelta oululaiselta New Flow Services Oy:ltä kokouksen järjestäminen on vaatinut ketteryyttä.\n”Meillä oli vain muutama viikko aikaa organisoida tapahtuman turvallisuus, sillä muutosten myötä turvallisuussuunnitelma meni viisi kertaa uusiksi”, selventää kokouksen turvallisuudesta vastannut Henri Tahkola.\nSeuraavaksi Talalan työlistalla on muun muassa puoluekokouksen järjestämisen käsikirja, johon Oulun kokous antoi hyviä aineksia.\n”Kokouspaikkaa valittaessa hinta ei saa olla päällimmäinen arviointiperuste, esimerkiksi nettiyhteyksien on toimittava molempiin suuntiin, kun striimiä tehdään. Enää ei riitä, että todetaan, että wifi löytyy”, painottaa Talala. ”Nettiyhteyksin ja tekniikan toimivuuden lisäksi riskien arviointia ja peruutusehtoja tullaan jatkossa arvioimaan suurennuslasilla.”\n”Erityisen kiinnostavaa on seurata, miten kansainväliset kongressit muuttuvat. Lisääntyvätkö maakohtaiset etäkokoukset, joista osallistutaan etäyhteyksin päätapahtumaan”, miettii Tahkola.\nSe on varmaa, että hybridimalli on tullut jäädäkseen, uskovat tuoreiden kokemustensa perusteella Talala ja Tahkola.\nMillaisissa kokouspaikoissa puoluekokoukset järjestetään tulevaisuudessa? Mitä odotuksia suurkokouksen järjestäjällä on palveluista ja tekniikasta? Mitä odotetaan destinaatiolta ja yhteistyötä? Tästä kuulemme lisää Sanna-Mari Talalalta ja Henri Tahkolalta verkostomme syyspäivillä 5.10. paikalla Långvikissa ja etäyhteyksin.\nKuvassa Sanna-Mari Talala ja Henri Tahkola


Sosiaalityöntekijä - Ilmajoki\nHaemme Ilmajoelle sosiaalityöntekijää aikuisten kanssa tapahtuvaan sosiaalityöhön. Työ alkaa mahdollisimman pian ja on aluksi määräaikainen 31.3.2021 saakka. Työ mahdollisesti jatkuu 1.4.2021 alkaen toistaiseksi.\nTeemme työtämme tiiviissä yhteistyössä kunnan eri toimijoiden kanssa moniammatillisesti, jotta pystymme tarjoamaan parhaan mahdollisen avun ja tuen asiakkaillemme. Aikuissosiaalityössä työskentelee lisäksi sosiaaliohjaaja. Tehtäviin ja työhön kuuluu aikuisten palvelutarpeen arviointia, asiakkaan elämäntilanteen selvittelyä, palveluiden yhteensovittamista ja yhteistyön tekemistä asiakkaan verkostoissa. Sosiaalityöntekijä osallistuu sosiaalisen kuntoutuksen kehittämiseen, arviointiin ja suunnitteluun sekä tekee tarvittavat päätökset asiakkaan tarvitsemista palveluista.\nToivomme Sinulta kehittämismyönteistä ja innostunutta työotetta. Arvostamme asiakaslähtöisyyttä, joustavuutta sekä halua kehittää asiakastyötä. Työ edellyttää joustavuutta ja hyvää yhteistyökykyä erilaisissa, muuttuvissa verkostoissa.\nKelpoisuusvaatimuksena sosiaalityöntekijän tehtävään on lain sosiaalihuollon ammattihenkilöistä (817/2015) 8 §:n mukainen pätevyys.\nPalkkaus ja palvelussuhteen ehdot määräytyvät KVTES:n mukaan. Tehtävässä noudatetaan enintään kolmen kuukauden koeaikaa.\nHakemukset pyydetään lähettämään ensisijaisesti sähköisesti Kuntarekry-järjestelmän kautta www.kuntarekry.fi (työavain 315293) torstaihin 15.10.2020 klo 15.00 mennessä. Mikäli sähköinen hakemus ei ole mahdollista, voi hakemuksen lähettää postitse osoitteella: Ilmajoen kunta, Perusturvalautakunta, PL 23, 60801 Ilmajoki. Kuoreen merkintä “Sosiaalityöntekijä”. Alkuperäiset todistukset tarkistetaan haastateltavilta.\nVs. sosiaalijohtaja Susanna Lammi, puh 044 4191 250 tai sähköposti susanna.lammi@ilmajoki.fi


Annala: Arvonnan voitti..\nEilen umpeutui arvonnan osallistumisaika. Haluan kiittää kaikkia osallistujia, teitä oli hurja määrä! Kiitokset myös ihanista kommenteista ♥\nArvonnan voitti Noora, Onneksi olkoon!\nLaitatko minulle Noora sähköpostiin (annalanannao@gmail.com) osoitetietosi niin laitan paketin postiin :)\nViikonloppuna aloitin kaapin maalaamisen mutta unohdin ottaa kuvan siitä ennen kun aloitin maalaamisen joten saatte nähdä sen sitten vasta valmiina.\nPyörittelin tänään käsissäni tammenterhoja, onko teillä jotain hyviä askarteluvinkkejä mitä niistä voisi keksiä?\nHmm.. tammenterhoja.. kranssi? en tiedä :D pitäisi itse saada käsiin ne hypisteltäväksi jotta keksisi helpommin:) tai voihan kranssiin laittaa vaikka käpyjäkin niiden lisäksi tai sitten ihan vaan maljaan tammenterhoja, käpyjä jne. syksyisiä jutskuja fiilistä tuomaan? :)\n20. syyskuuta 2011 klo 8.40\ntee sellainen ovikoriste...keräät koivun oksia, teet niistä niiku sellasen "harjan/luutun"..Tajusitko? sit keräät noita tammenterhoja varren kanssa ja spraymaalaat hopeaksi (tai muukin väri) ja kiinnität siihen harjaan niitä. Jostain kivasta nauhasta teet siihen harjanvarteen rusetin. Sit laitat sen riippumaan teidän ulko-oveen. Ai kun nätti =) Lähde tästä ideasta jalostamaan itsesi näköistä tekelettä... =) Mun ois tarkoitus tehdä kans sellanen luuttukoriste oveen ;)\n21. syyskuuta 2011 klo 13.00